Delegacija bivših radnika smederevskog Poljoprivrednog kombinata "Godomin" sastala se danas, kao što je i dogovoreno prilikom nedavnog okupljanja radnika, sa predstavnicima lokalne samouprave, Godomina u stečaju i poverenikom Agencije za privatizaciju.\nNamera čelnih ljudi Smedereva bila je da se razmotre zahtevi radnika i pronađe adekvatno rešenje nagomilanih problema.\nNezadovoljne radnike zastupala je delegacija na čelu sa Čedomirom Dželetovićem.U ime grada Smedereva sa predstavnicima Godomina u stečaju i poverenikom Agencije za privatizaciju Sašom Aleksićem, pregovarali su gradonačelnik Smedereva Predrag Umičević, predsednik Skupštine grada Branče Stojanović i Srbislav Bojković zamenik javnog pravobranioca.\nPoverenik Agencije za privatiuzaciju objasnio je bivšim radnicima Godomina kako je i šta do sada isplaćivano. Aleksić tvrdi da su poverioci Godomina isplaćeni sa 100% u prvom, drugom i trećem isplatnom redu i sa 70% u četvrtom isplatnom redu.\nKada je reč o povezivanju radnog staža on je uplaćen i povezan svim radnicima osim u slučaju zaposlenih u Zaštitnoj radionici. Na osnovu informacije iz Agencije za privatizaciju, Godomin nema nikakve obaveze prema njima ali su Umičević i Stojanović na današnjem sastanku insistirali da Javno pravobranilaštvo grada Smedereva uz pomoć PIO fonda i ostalih nadležnih institucija i ministarstava razmotri zahtev za povezivanje radnog staža za 95 radnika Zaštitne radionice i to za period od početka 2005. do kraja 2008. godine .\nNa inicijativu gradonačelnika Smedereva Predraga Umičevića, za sredu 19.januar dogovoren je sastanak u Agenciji za privatizaciju u Beogradu, kada će delegacije bivših radnika Poljoprivrednog kombinata, Godomina u stečaju, grada Smedereva i predstavnici Agencije razmtrati imovinsko pravne odnose kao i zahtev bivših radnika smederevskog Poljoprivrednog kombinata "Godomin" za eventualno formiranje novog preduzeća.


Defanzivac korak bliže Partizanu: Dogovorio je sve lične uslove, čekaju se klubovi! - Telegraf.rs\n22/12/20 | 17:09\nDo kraja sedmice bi sve trebalo da bude jasnije na relaciji Humska - Zaplanjska\nKada bi se Marko Živković pitao za sve, već danas bi u Partizanu mogla da se organizuje njegova povratnička promocija, ali stvari nisu baš tako jednostavne. Defanzivac je dogovorio svoje uslove sa crno-belima, no, predstoji teži korak - da se usaglase i klubovi, jer desni bek ima važeći ugovor sa Voždovcem do leta 2021. godine.\nS obzirom na činjenicu da će narednog leta biti slobodan na tržištu, te da od 1. januara može da potpiše i predugovor, ako baš zagusti, očekivano je da Partizan i Voždovac prodjaju kompromis, koji će svima ići na ruku.\nKlub iz Humske ne žuri, ima pripremljene još dve opcije, u slučaju da posao pođe po zlu, a nada se i da će "zmajevi" imati razumevanja za veliku želju samo igrača da se vrati u klub u kome je ponikao.\nZa sada su u igri procenti, do kraja tekuće sedmice situacija bi trebalo da se iskristališe do kraja, da se definišu uslovi izmedju Partizana i Voždovca, ali je jasno da je važan korak već načinjen i da je Marko Živković jednom nogom već kročio u Humsku.\nPodsetimo, Živković je planiran kao igrač koji će pojačati konkurenciju na poziciji desnog beka, koju je do sada pokrivao samo Aleksandar Miljković.\nCrno-belima bi trebalo da donese nešto drugačija rešenja, posebno u ofanzivnom delu igre, koja ga karakterisu tokom cele karijere.\nPomračenje bivšeg igrača Partizana: Ušao u 93, skrivio penal u 95. i sprečio Đurđevića da bude heroj\nMarko Živković fudbaler


Tužioci JM i CM, oba iz Novog Sada su dana 16.04.2010. godine podneli tužbu protiv tuženog radi poništaja rešenja o otkazu ugovora o radu. Obrazlažući istu naveli su da su višegodišnji radnici tuženog, te da su dana 20.03.2010.g. u vremenu od 17-18,30 časova prisustvovali sastanku Sindikalne organizacije tuženog, a sve svoje radne obaveze predviđene za taj dan i u navedenoj satnici izvršili dan ranije iz razloga što su želeli da prisustvuju sastanku sindikata. U odgovoru na tužbu tuženi se protivi tužbi u celosti ističući da su tužioci samovoljno napustili svoja radna mesta, bez prethodnog odobrenja nadređenog lica na koji način nisu poštovali opšta akta tuženog, odluke i procedure ustanovljene kod tuženog a netačno su evidentirali i prikazali vreme rada u nalozima za rad, čime su izvršili povredu radne obaveze iz člana 14. ugovora o radu. Sud je nakon sprovedenog dokaznog postupka utvrdio sledeće činjenično stanje:\n„od momenta osnivanja Samostalnog sindikata kod tuženog su se pojavljivali problemi u vezi sa radom istog i ponašanja rukovodstva prema radnicima članovima sindikata sa kojim radnjama je bio upoznat i Savez samostalnih sindikata grada Novog Sada. Dana 20.3.2010 bio je zakazan sastanak Sindikata i to u subotu sa namerom da što više zaposlenih može da prisustvuje istom. Obaveštenje zaposlenima o održavanju sednice sindikata nalazilo se na oglasnoj tabli tuženog te nije sporno da su i zaposleni i rukovodstvo bili upoznati sa ovim podacima. Tužioci su želeli da prisustvuju sednici sindikata zbog čega su sve svoje obaveze predviđene za dan održavanja sastanka obavili dan ranije s tim što su u svojim nalozima za rad napisali da su iste izvršili toga dana u vreme održavanja sastanka. Sud je utvrdio da je tužbeni zahtev tužilaca osnovan u celosti. Iako je na nesumnjiv način utvrđeno da su tužioci napustili radno mesto bez prethodnog odobrenja nadređenog rukovodioca i na taj način prekršili radnu obavezu predviđenu ugovorima o radu sud je stanovišta da u konkretnom slučaju nema subjektivnog elementa otkaznog razloga odnosno nedostaje krivica tužilaca. Kako su tužioci kritičnog dana (20.03.2010) obavili sve svoje radne obaveze do termina predviđenog za održavanje sastanka a radni nalog za taj dan su obavili dan ranije što je utvrđeno da je bilo ponašanje koje nije bilo neuobičajeno kod tuženog a pored toga sud je uzeo u obzir i činjenicu da pre ovog događaja kod tuženog nikada nisu vršene provere radnih naloga niti su bili pokretani postupci protiv zaposlenih zbog vremenske nepodudarnosti u nalozima za rad. Sud je uzeo u obzir da ponašanje tužilaca nije prouzrokovalo nikakvu štetu tuženom niti klijentima tuženog što sve uz predhodno izneto govori u prilog odsustva krivice tužilaca za povredu radne obaveze koja im se stavlja na teret. Imajući u vidu sve navedeno, sud je stanovišta da su otkazi ugovora o radu tužilaca nezakoniti te je tužbeni zahtev usvojio i obavezao tuženog da tužioca CM vrati na rad dok je u odnosu na tužioca JM dosudio naknadu štete u iznosu od 3 zarade jer isti nije zahtevao da se vrati na rad a koji iznos sud smatra osnovanim s obzirom na njegov radni staž od 7,5 godina.\nPresuda Osnovnog suda Novi Sad\nPosl.br.P1-2936/2010 od 23.03.2011.


Derbi dana: Mančester Siti – Mančester Junajted: Mančesterski pokeraški obračun, na stolu titula i Liga šampiona! – Kladjenje.rs\nHomeDerbi danaDerbi dana: Mančester Siti – Mančester Junajted: Mančesterski pokeraški obračun, na stolu titula i Liga šampiona!\n6 Marta, 2022 Vlajko Derbi dana 0\nNedelja nam donosi dosta veoma interesantnih mečeva a derbi dana se igra u Mančesteru gde će izabranici Pepa Gvardiole na svom terenu ugostiti gradskog rivala – ekipu Mančester Junajteda.\nPočetak duela između ova dva tima je zakazan za 17 časova i 30 minuta.\nMančester Siti: Liverpul se opasno približio!\nIzabranici Pepa Gvardiole i ove sezone igraju zaista sjajan fudbal, iako se mora priznati da se “građani” u poslednjih nekoliko sedmica nalaze u blagoj krizi kada je u pitanju najkalitetniji rang engleskog fudbala.\nU grupnoj fazi je tim sa Etihada ostvario četiri trijumfa, uz dva poraza, a utisak je da je Mančester Siti imao dosta problema u zadnjoj liniji tima u najkvalitetnijem evropskom klupskom takmičenju, obzirom da je ova ekipa primila čak deset golova na šest mečeva, dok je isti tim u Premijer ligi primio sedam golova više, ali na daleko više odigranih mečeva.\nI pored svega toga “građani” su u prvom meču osmine finala Lige šampiona odigrali možda i svoj najbolji meč ove sezone i slavili na nimalo prijatnom gostovanju kod Sportinga iz Lisabona, a taj duel u prestonici Portugalije je završen rezultatom 0:5, čime je tim sa Etihada praktično već posle prvog susreta obezbedio plasman u četvrtfinale, pa će predstojeći revanš biti samo puka formalnost.\nInače, u prošlom kolu Premijer lige Siti je uz dosta muke slavio na gostovanju kod Evertona, a taj duel je završen rezultatom 0:1, uz podatak da su popularne “karamele” dobrano oštećene na tom susretu.\nBilo kako bilo, trenutno se izabranici Pepa Gvardiole nalaze na prvom mestu na tabeli uz samo tri boda viška u odnosu na drugoplasirani Liverpul, koji se ozbiljno primakao, iako su u jednom trenutku “građani” imali čak i dvocifrenu razliku.\nKada su u pitanju mečevi na domaćem terenu do sada je aktuelni šampion Engleske odigrao trinaest mečeva na svom stadionu i ostvario čak deset trijumfa, jedan remi i samo dva poraza, od kojih se poslednji desio u poslednjem meču koji je ova ekipa odigrala na Etihadu, kada je Totenhem u jednom spektakularnom susretu slavio sa 2:3.\nInače, Pep Gvardiola za ovaj veliki derbi Mančestera ovog puta neće moći da računa na Diaza, Akea i Mendija.\nMančester Junajted: Remi u prošlom kolu je sve poremetio!\nTaman kada pomislimo da fudbaleri Mančester Junajteda napokon vežu nekoliko dobrih mečeva desi se kiks poput onog u prošlom kolu kada je ekipa sa “Old Traforda” na svom terenu samo remizirala protiv Votforda, a taj duel je završen bez golova.\nTrenutno se izabranici Ralfa Ragnika, koji ruku na srce za sada radi bolji posao na klupi Mančestera u odnosu na svog prethodnika, nalaze na četvrtom mestu na tabeli koje na kraju šampionata donosi plasman u Ligu šampiona, ali ono što nije dobra stvar je da u ovom trenutku šestoplasirani Arsenal ima samo dva boda manje, ali ono što je daleko bitnije, “tobždije” imaju samo čak tri meča manje u odnosu na crvene “đavole”, pa je samo pitanje vremena kada će Arsenal doći do pozicije broj četiri.\nKao što smo već napomenuli, Kristijano Ronaldo i drugari su u prošlom kolu samo remizirali na svom terenu sa Votfordom, a što se tiče pet poslednjih mečeva u tom periodu je Junajted bez obzira, ali nažalost, ekipa koju sa klupe predvodi bivši trener Lajpciga je uz dva trijumfa čak tri puta remizirala, iako nijedan od tih rivala koje tim sa “Old Traforda” nije uspeo da pobedi nije bio zvučan.\nŠto se tiče Lige šampiona, iako Junajted nije briljirao u grupnoj fazi, ova ekipa je nekako uspela da dođe do prvog mesta u grupi i plasmana u osminu finala najkvalitetnijeg evropskog klupskog takmičenja, gde su za protivnika dobili Atletiko Madrid, sa kojim su nedavno u prvom susretu osmine finala remizirali na “Vanda Metroplitanu” a taj duel je završen rezultatom 1:1.\nUtisak je da “đavoli” imaju lepe šanse da se nađu u četvrtfinalu Lige šampiona, s obzirom da je poznato da Atletiko pruža dosta bolje partije na svom terenu nego na strani.\nKada su u pitanju mečevi na strani, do sada je četa Ralfa Ragnika odigrala trinaest mečeva na strani i doživela samo dva poraza, uz šest trijumfa i čak pet remija.\nPoslednji meč na strani Mančester Junajted je odigrao kod Lidsa i u jednom zaista sjajnom susretu slaviosa 2:4.\nKada je u pitanju predstojeći derbi sa gradskim rivalom, Ralf Ragnik neće moći da računa na Grinvuda iz dobro poznatnih razloga, dok je pod velikim znakom pitanja Edison Kavani, a sve i da urugvajski reprezentativac bude spreman, evidentno je da će meč na Etihadu početi sa klupe.\nTreba biti realan pa priznati da Mančester Siti daleko bolje stoji i ove sezone od svog gradskog rivala, pa vam bez previše razmišljanja savetujemo da odigrate jedinicu za koju je kladionica Meridianbet pripremila kvotu 1.45.\nZa očekivati je da na Etihadu bude dosta golova, pa vam preporučujemo da probate sa igrom 3+ koju kladionica Meridianbet plaća sa kvotom 1.60.\nZa kraj, mišljenja smo da će i Kristijano Ronaldo i drugari postići makar jedan gol na ovom susretu zbog čega vam predlažemo da probate sa igrom 1&GG koju Meridianbet plaća sa fenomenalnom kvotom 3.00.\nTiket dana (nedelja, 06.03.2022)


Spot “Jedina Srpska” ponovo ukljonjena sa “Jutjuba” - princip.news\n“Trenutno pokušavamo da rešimo problem i nadamo se da će spot biti uskoro vraćen. Hvala svima za veliku podršku koju nam sve vreme dajete. Neka bude borba neprestana”, napisao je Dimović na svom “Instagram” nalogu.\nU Kulturnom centru Istočno Novo Sarajevo zvanično su počele ovogodišnje Spasovdanske svečanosti prikazivanjem dokumentarnog filma “Ponosnih prvih 30 godina opštine Istočno Novo Sarajevo”, koji je snimila kuća “Princip medija” .Načelnik opštine Istočno Novo Sarajevo Jovan Katić izrazio je zadovoljstvo što je projekcija dokumentarnog filma “Ponosnih prvih 30 godina opštine Istočno Novo Sarajevo” okupila sve ljude […]\nVečeras film povodom 30 godina Istočnog Novog Sarajeva\nU Istočnom Novom Sarajevu danas će povodom Spasovdana, krsne slave i 30 godina ove opštine, biti prikazan dokumentarni film “Ponosnih prvih 30 godina opštine Istočno Novo Sarajevo”. Projekcija filma zakazana je za 19.00 časova u sali Kulturnog centra Istočno Novo Sarajevo. Izjave za medije predviđene su za 20.00 časova.


Da li smo na pravom putu – šta je srpski IT proizvod? - Bizlife.rs\n09:54 Beograd , 26/04/2018\nNajave iz vlade kažu da će Srbija prvi put ove godine dostići izvoz IT usluga vredan milijardu evra. Lane se prvi put dogodilo da je izvoz tog sektora premašio vrednost izvoza žitarica. Ali, na tome se Srbija neće zaustaviti. Plan vlade je da do 2022. godine izvoz poraste za dodatnih 50 odsto i dostigne 1,5 milijardi evra.\nDa nije reč samo o željama govori i starteško opredeljenja vlade da formiranjem Kancelarije za informacione tehnologije i elektronsku upravu ostvari višedecenijski san IT zajednice u zemlji da postoji državni IT autoritet na najvišem nivou.\nIako je reč o najdinamičnijem sektoru u državu, čiji je razvoj brz i konstantan, neke druge brojke mogu da zabrinu. Naime, Srbiji prema nekim procenama nedostaje 30.000 IT stručnjaka, dok je nivo ulaganja u IT u Srbiji 60 evra, dok je prosek Evrope 800 evra.\nSa druge strane, uprkos tome što se plate programera i pratećih zaposlenih u industriji meri tri, četiri ili više puta većim prosekom od onog republičkog, činjenica je da tako uspešan IT sektor u Srbiji 90 odsto radi za inostranstvo.\nKritičari smatraju da se inicijative koje zagovaraju dve milijarde izvoza do 2020. odnose uglavnom na outsorcing u kojem je faktor rasta broj zaposlenih. A nama su kao državi potrebna rešenja predviđena za strana tržišta gde je faktor rasta inovacija.\nŠta je srpski IT proizvod i šta bi mogao i trebao da bude razgovarali smo sa direktorom razvoja i suvlasnikom Infostud grupe Stefanom Salomom.\nPrema projekcijama države, Srbija bi u ovoj godini trebalo da ostavri rast izvoza u IT sektoru od 20 odsto, što bi na godišnjem nivou značilo milijardu evra. Kako procenjujete performance, razvoj i ekspanziju u tom sektoru i kakva su predviđanja za budućnost?\nNaša IT industrija zaista raste veoma brzo i to je dobro. Glavno gorivo za njen rast je to što je na svetskom nivou potreban ogroman broj IT stručnjaka, a mi kao društvo imamo veliki broj pametnih ljudi koji svoju karijeru grade u ITu (između ostalog, i zato što je to profesija koja trenutno u Srbiji omogućava najbolji kvalitet života). I zato veliki procenat naših programera radi za strance, kroz outsourcing kompanije. Međutim, postoji limit koliko outsource model rada (u kom su naši programeri podizvođači koji prodaju svoje radne sate a sva ostala dodata vrednost koju generišu svojim rastom ostaje kod kompanije naručioca) može da raste – prosto, postoji limit u broju ljudi koji mogu i žele da budu programeri. Zato je od velike važnosti da povećamo ili broj kompanija koje imaju sopstvene proizvode, ili da naše oursourcing kompanije počnu da rade i veći broj poslova od samog kodiranja po datim specifikacijama – npr, da preuzmu i razvoj proizvoda i pravljenje specifikacija, vođenje marketing kampanja, brigu o korisnicima…. Na taj način će kompanije povećati i svoju profitabilnost ali i omogućiti zapošljavanje i veće plate ne samo IT stručnjacima, već i drugim profesionalcima na kojima se bazira digitalna ekonomija.\nIako izvoz raste, u Srbiju dolazi sve više kompanija a potražnja za IT stručnjacima je ogromna, postoje primedbe da je reč o praktičnom najmu domaće kvalifikovane radne snage inostranim kompanijama? kako Vi to vidite, da li ste saglasni?\nOutsourcing je vrlo koristan metod rada kompanija koji je pokrenuo i oživeo domaću IT privredu i omogućio da veliki broj naših IT stručnjaka ostane u zemlji, umesto da se seli u inostranstvo i tamo direktno zapošljava. No, sada je važno da pređemo u sledeću fazu razvoja IT industrije koja će omogući zapošljavanje veće broja neIT profesionalaca.\nKada bi Vas neko pitao šta je to originalno srpski IT proizvod šta bi to bilo ili moglo da bude i ikakavi su dometi domaće IT industrije da iznedri nešto autohtono, samim tim sa većom dodatom vrednošću?\nMi imamo više kvalitetnih kompanija koje se sopstvenim proizvodom probijaju na svetskom tržištu – Nordeus je svakako najpoznatija, ali tu su i mnoge druge (ako se ne varam Trilateral, ActiveCollab, kao i veliki broj drugih kompanija u industriji igara; nedašnji DMS, današnji Schneider se probio na svetskom tržištu softverom za kontrolne centre elektrodistribucija). Po tome znamo da se u Srbiji može praviti ne samo kvalitetan softver, već i kvalitetan kompletan digitalni proizvod na svetskom nivou. No, po mom mišljenju, ključ za dalje povećanje broja naših uspešnih kompanija sa sopstvenim proizvodom leži u dve stvari – povećanju broja startapova i davanje tim startapovima pristup znanju o tome kako se razvija, testira i osmišljava nov proizvod, i, sa druge strane, iskorišćavanju potencijala domaćih outsourcing kompanija u smeru preuzimanja sve složenijih aspekata razvoja proizvoda, koji prevazilaze čisto kodiranje.\nU čemu u tom smislu vidite ulogu države. Da li su to subvencije, kao u slučaju Kontinentala ili nešto drugo?\nŠto se uloge države tiče, ona je najpotrebnija u oblasti obrazovanja – kako sa ciljem povećanja broja IT stručnjaka, tako i sa ciljem približavanja automatizacije i algoritamskog razmišljanja celoj populaciji. Taj drugi proces ima potencijal da omogući stvaranje novih biznisa u raznim oblastima poslovanja gde automatizacija nije u potpunosti sprovedena. Tu vidimo odlične prve korake u osnovnoškolskom obrazovanju kroz uvođenje programiranja u 5. i 6. razred koje radi fondacija Petlja uz finansijsku podršku naše IT industrije. Uvode se i specijalna informatička odeljenja, a ključna bitka će, pretpostavljam, biti za reformu visokoškolskog obrazovanja i rušenje zidova između različitih fakulteta koji bi morali mnogo bolje da sarađuju.\nŠto se subvencija tiče, na tržištu gde ogromna potražnja za stručnjacima i gde nema nezaposlenih one su svakako štetna stvar i stav IT industrije je više nego logičan i očekivan. Lično, određeni nivo razumevanja mogu imati za one subvencije koje će omogućavati dovođenje kvalitetne, ne-IT industrije u Srbiju – na primer farmaceutski razvojni centar ili tako nešto – ali i u tom slučaju je upitno da li je tih par 10.000 evra po zaposlenom stvarno ključno za dolazak investitora ili je važnije kakav je kadrovski potencijal Srbije, lakoća poslovanja ili nešto treće. U svakom slučaju, ono što je neophodno, jeste promeniti trenutni model subvencija “po zaposlenom” koji je potpuno neodgovorajući za razvijeniju industriju i razmisliti o nekom pametnijem modelu (oslobađanje od poreza na profit, ustupanje prostora za razvoj centra i sl.)\nKao direktor razvoja jedne velike grupe kako gledate na to tržište u Srbiji i konkurentnost domaćih kompanija u inostranstvu. Šta je to specifično što mi nudimo ili bismo mogli da ponudimo?\nJedna od mojih ličnih ambicija i želja je da Infostud razvije dovoljno dobar i originalan proizvod sa kojim ćemo uspeti da izađemo bar na regionalno tržište. Što se samog tipa proizvoda, mislim da tu nema pravila – bez sumnje, najuspešniji smo u industriji igara, ali vidimo da imamo kompanije koje su razvile i druge originalne proizvode.\nKoji su dometi srpske IT industrije u narednim nekoliko ili desetak godina?\nMislim da to u najvećoj meri zavisi od dve stvari – koliko uspešno smo reformisali naš sistem obrazovanja i aktivirali širi deo populacije u industrijskoj revoluciji koja se dešava, i u kojoj meri je većina naših IT kompanija uspela da izađe iz IT outsourcing modela i uspela da radi naprednije stvari. Ako oba ta zadatka uspešno uradimo, verujem da imamo realni potencijal da kao društvo napravimo kvantni skok i preskočimo nekoliko stepenica u našem razvoju pa i da dosegnemo nivo trenutno mnogo razvijenijih zemalja.\nindustrija proizvodnja it Srbija\nOdlč;an teskt. Pokušavam već neko vreme da po ovmo pitanju predjemo u akciju. Svuda su rekacije jako pozitivne ( i u lokalnoj samoupravi i kod preduizenika, obrazovnim centrim, među kolegama) ali nedostaju konkretni koraci. Evo dela mog predloga\n26/04/2018 u 15:43


Vojni sindikat traži smenjivanje ministra odbrane Srbije zbog nezakonitosti u Ministarstvu – ASinfo Portal\nVojni sindikat traži smenjivanje ministra odbrane Srbije zbog nezakonitosti u Ministarstvu\nVojni sindikat Srbije zatražio je danas smenjivanje ministra odbrane Srbije Aleksandra Vulina zbog kako navodi “nezakonitosti u radu” Ministarstva.\nSindikat je najavio da će narednih dana podneti izveštaj Evropskoj komisiji o “oblicima torture, kršenja medjunarodnog prava i osnovnih ljudskih, gradjanskih i radničkih prava i sloboda, od strane članova Vlade Srbije”.\nNavodeći da je jutros “u nezakonitom disciplinskom postupku” saslušan generalni sekretar tog sindikata zbog izjave date jednom dnevnom listu, Vojni sindikat je u saopštenju ocenio da se “Ustav i svi zakoni Srbije, koji propisuju rad i delovanje sindikata, a naročito medjunarodne konvencije i Revidirana evropska socijalna povelja, svesno gaze od strane ministra odbrane i njegovog sekretara, sa namerom da se jedini reprezentativni sindikat u Vojsci Srbije ugasi”.\n“U ovom trenutku od Vlade Srbije i premijerke Brnabić zahtevamo odgovor da li je najgrublje kršenje medjunarodnog prava i zakona, na način svojstven vremenu fašizma, politika Vlade Srbije? Da li će ministar odbrane biti pozvan na odgovornost zbog nezakonitosti u ministarstvu na čijem je čelu”, upitali su iz sindikata.\nUz zahtev za prijem kod premijerke Ane Brnabić, Vojni sindikat je najavio da će u zaštiti sindikalnih prava koristiti “sva raspoloživa sredstva, uključujući sudsku i krivičnopravnu zaštitu”.\nPožari u Kaliforniji, naredjena evakuacija grada Malibua\nNUNS i NDNV: Hitna smena ministra Vukosavljevića ili se povlačimo iz dijaloga sa vlašću


Ministarka Zorana Mihajlović uručila prvu građevinsku dozvolu - JuGmedia\nVranjanac Kosta Pavlović čekao saglasnost za izdavanje građevinske dozvole čak 965 dana!\nVRANJE – Potpredsednica Vlade Srbije i ministarka građevine, saobraćaja i infrastrukture Zorana Mihajlović danas je u Uslužnom centru Gradske uprave u Vranju Kosti Pavloviću uručila prvu građevinsku dozvolu izdatu po novom zakonu.\nMinistarka Mihajlović je naglasila da je Pavlović čekao na saglasnost za izdavanje dozvole 965 dana , iako je po novom zakonu o planiranju i izgradnji taj rok mesec dana, a od 2016. godine dozvole će biti moguće dobiti isključivo elektronskim putem.\n“Iskreno se nadam da će u svim lokalnim samoupravama sada biti više zadovoljnih investitora koji će želeti da grade i investiraju u nova radna mesta”, rekla je ministarka Mihajlović idodala da će se između lokalnih samouprava razviti vid takmičenja ko će bolje i brže izdavati dozvole, jer je to preduslov za investitore.\nPavlović će graditi stambeni objekat na lokaciji koju je nsaledio u centru Vranja.\nMinistarka Zorana Mihajlović je, takođe, rekla da je od početka primene zakona izdato preko 1000 građevinskih dozvola u skoro svim lokalnim samoupravama u Srbiji i dodala da je i sama iznenađena spremnošću i profesionalnošću pojedinih opština i gradova u sprovođenju novog zakona.\nGradonačelnik Vranja Zoran Antić je rekao da novi zakon o planiranju i izgradnji omogućava jednostavniju komunikaciju lokalne samouprave i potencijalnih investitora. On je dodao da je Gradska uprava u Vranju spremna za implementaciju zakona i izdavanje dozvola u najkraćem propisanom roku.\nU okviru svoje posete ministarka Zorana Mihajlović sa saradnicima obišla je i radove na trasi Koridora 10. Obilazeći deonicu Vladičin Han – Donji Neredovac, Mihajlović je navela da je u poslednjih godinu dana asfaltirano 58 kilometara puta, a u planu je da ove bude asfaltirano još 120 kilometara, od čega 70 kilometara autoputa.Koridor 10 će biti završen do kraja 2016. godine.


Industrija čipova postaje jedna od najvećih zagađivača | Nova Ekonomija\nPotražnja za poluprovodnicima raste kako život postaje sve digitalizovaniji, a čipovi su postali ključna komponenta za proizvode od veš mašina pa do veštačke inteligencije. Izrada čipova je tako postala grana industrije koja zahteva sve više resursa i koja ima sve veće emisije gasova staklene bašte.\nU istraživanju iz oktobra prošle godine, tim koje je predvodio Udit Gupta sa univerziteta Harvard koristili su javno dostupne izveštaje o održivosti kompanija, uključujući tajvanski TSMC, Intel i Apple, kako bi pokazali da se uticaj računarstva na životnu sredinu povećava, pisao je Bloomberg.\nOčekuje se da će informaciona i računska tehnologija do 2030. godine činiti čak 20 odsto svetske potražnje za energijom.\n"Proizvodnja čipova odgovorna je za najveći ugljenični otisak", zaključili su istraživači.\nKako istraživači naglašavaju ovo je malo poznata činjenica i neprijatna za vlade koje pospešuju proizvodnju visokokvalitetnih čipova.\nPlanovi Evropske unije za izgradnju infrastrukture za proizvodnju čipova mogu uticati na posvećenost bloka da bude prvi klimatski neutralan kontinent do 2050. godine.\nKompanije za proizvodnju čipova široko priznaju da postoji problem sa ugljeničnim otiscima, iako ističu akcije koje preduzimaju kako bi ublažile svoje emisije.\nČitava situacija prilično je paradoksalna, jer se industrija hvali tehnološkim napretkom koji je omogućio čipovima da postanu neverovatno moćni dok rade sa daleko većom efikasnošću, smanjujući potrošnju energije. Ipak, s milijardama tranzistora koji su sada prenatrpani na jedan čip, njihova proizvodnja je sve složeniji posao.\nProizvodnja svake nove generacije čipova zahteva više električne energije, vode i samim tim prilikom proizvodnje dolazi do sve veće emisije štetnih gasova.\nNajnapredniji proizvođači čipova sada imaju veći ugljenični otisak od nekih tradicionalno zagađujućih industrija. Na primer, istraživanje iz 2019. godine pokazalo je da su Intelove fabrike koristile tri puta više vode od pogona kompanije Ford i stvorile više nego dvostruko više opasnog otpada.\nI industrija i vlade ističu da su poluprovodnici ključni za smanjenje emisija kroz inovacije poput efikasnih energetskih mreža i električnih vozila.\n„Digitalna tehnologija može pomoći u smanjenju globalnih emisija za 15 odsto time i nadmašiti emisije koje taj sektor stvara“, rekao je jedan portparol Evropske komisije.


Rusija: Ubijena dvojica osumnjičenih ekstremista - 25.06.2017, Sputnik Srbija\nRuske snage bezbednosti saopštile su danas da su ubile dvojicu osumnjičenih ekstremista u vatrenom okršaju u nestabilnom ruskom regionu Severnog Kavkaza. 25.06.2017, Sputnik Srbija\nRuske snage bezbednosti saopštile su danas da su ubile dvojicu osumnjičenih ekstremista u vatrenom okršaju u nestabilnom ruskom regionu Severnog Kavkaza.\n3 Decembar 2016, 19:46\nPortparol ruskog Ministarstva unutrašnjih poslova za oblast južne provincije Dagestan Ruslan Ibragimgadžijev izjavio je da su dvojica muškaraca pucala na policiju kada su zaustavljeni u Kasavjurtu i ubijeni u razmeni vatre.\nDagestan, koji je pretežno muslimanska provincija, glavno je područje za islamske ekstremiste u Rusiji i često se na tom području događaju napadi na policiju i na zvaničnike.\nRusija je vodila dva krvava rata sa separatistima u susednoj provinciji Čečeniji nakon pada Sovjetskog Saveza 1991, podseća agencija.\nNeki ekstremisti u Dagestanu i drugim delovima Severnog Kavkaza zakleli su se na vernost Islamskoj državi.


Tepić: Svedok protiv Dragana Markovića Palme pozvan da u ponedeljak da iskaz u jagodinskoj policiji - Naslovi.net\nTepić je u pisanoj izjavi navela da se "skandaloznom" odlukom tužilaštva u Kraljevu, kome je predmet prebačen iz Jagodine, "direktno dovodi u opasnost bezbednost, ali i život svedoka, naročito što već postoji prijavljeno zastrašivanje 24. aprila, evidentirano u policiji u Beogradu".\n"Ovakvo postupanje više liči na prinošenje žrtve dželatu, nego zaštita koju već nedeljama zahtevamo. Prvi svedok je u petak zatražio zamolnicom od tužilaštva u Kraljevu da svoj iskaz da u Beogradu i očekuje saglasnost za to već u ponedeljak. Svaku drugačiju odluku smatraćemo direktnim ugrožavanjem svedoka i njegove porodice i to upravo od države i pravosuđa", kazala je Tepić.\nOna je navela da je SSP "imajući sve ovo u vidu, prinuđen da se za zaštitu svedoka i žrtava bori javno, jer je organizovana prostitucija i pedofilija u kojima je prvoosumnjičeni službeno lice Dragan Marković Palma po rečima očevidaca i žrtava - pitanje od najvećeg javnog interesa".\nPredsednik Jedinstvene Srbije Dragan Marković Palma izjavio je ranije danas da je Tužilaštvu za visokotehnološki kriminal u Beogradu podneo krivičnu prijavu protiv "zaštićenog svedoka", koji je protiv njega izneo optužbe za podvođenje devojaka i maloletnica.\nMarković, koji je i predsednik Skupštine grada Jagodine, za televiziju Pink je izjavio da je muškarca čiji je identitet bio zaštićen kada je u video poruci na konferenciji za novinare SSP izneo optužbe na njegov račun, "prepoznao po džemperu" i naveo je njegovo ime.\nDragan Marković PalmaSSPTužilaštvoJagodinaKraljevoMarinika Tepić\nLetnja dugodnevnica: Oko 200 ljudi prekšrilo mere i došlo u Stounhendž za najduži dan u godini


EU: Taksa na CO2 za uvoznu robu je pitanje opstanka naše industrije\nFrans Timmermans (slika: Vimeo/Global Counsel)\nEvropska unija će uvesti prekograničnu taksu na emisije ugljen-dioksida za sve zemlje koje se ne obavežu na smanjenje svojih emisija, izjavio je Frans Timmermans, izvršni potpredsednik Evropske komisije, zadužen za Evropski zeleni dogovor.\nEvropska komisija trebalo bi do kraja juna da pripremi predlog za prekogranični mehanizam za prilagođavanje ugljen-dioksida (eng. Carbon border adjustment mechanism), u sklopu paketa klimatskih zakona čiji je cilj smanjenje emisije za 55% do 2030. godine, preneo je Euractiv.\nOva prekogranična taksa odnosila bi se na robu iz zemalja koje ne oporezuju emisije CO2, pa bi mogla da veoma teško pogodi i region, osim Crne Gore, koja je već uvela mehanizam za oporezivanje sličan Sistemu za trgovanje emsijama EU (EU ETS).\nEU na ovaj način želi da zaštiti svoju privredu i spreči da kompanije presele svoju proizvodnju u druge delove sveta gde se ne oporezuju emisije (eng. carbon leakage).\nŠto više zemalja uvede oporezivanje CO2, to će potreba za prekograničnom taksom biti manja\nNa onlajn skupu koji je organizovala konsultantska kuća Global Counsel, Frans Timmermans je izrazio nadu da će i drugi glavni emiteri, poput EU, uskoro usvojiti mehanizme za oporezivanje CO2, i naveo da je Kina postavila cilj da do 2060. bude klimatski neutralna, a nova američka administracija je najavila da će opet potpisati Pariski sporazum.\n„Što više zemalja usvoji sisteme za oporezivanje CO2, to će biti manja potreba za uvođenjem prekograničnog mehanizma, i to je ono čemu težimo“, izjavio je on.\nTimmermans: Moraćemo da zašitimo EU\n26. Konferencija država članica Okvirne konvencije UN o klimatskim promenama (COP 26) trebalo bi da se održi u novembru i tada je krajnji rok za skoro 200 zemalja da se obaveže na veće smanjenje emisija.\nNa pitanje da li će EU unilateralno uvesti prekograničnu taksu na CO2 ako COP 26 ne bude uspešan, Timmermans je odgovorio: „Da, da, nema dileme.“\nOn je objasnio da se plan oporavka EU dobrim delom zasniva na Evropskom zelenom dogovoru što podrazumeva investicije u transformaciju industrije. Taj posao će, kako je dodao, biti težak i skup, uz rizik da kompanije presele svoju proizvodnju izvan EU, pa neke mere moraju da se preduzmu.\n„To je pitanje opstanka naše industrije. Ako drugi neće da idu u istom pravcu kao mi, onda ćemo morati da zaštitimo Evropsku uniju od narušavanja konkurencije i od odlaska kompanija“, objasnio je on.\nTagovi: dekarbonizacija, emisije, Evropski zeleni dogovor, Pariski sporazum, prekogranična taksa na CO2\nPočetna » Klimatske promene » EU: Taksa na CO2 za uvoznu robu je pitanje opstanka naše industrije


Predsednik Mađarske sutra u Srbiji - Novinar.rs\nPredsednik Mađarske sutra u Srbiji\nPredsednik Mađarske Janoš Ader dolazi sutra u jednodnevnu posetu Srbiji tokom koje će se sastati sa predsednikom Srbije Aleksandrom Vučićem.\nKako je najavljeno iz Predsedništva Srbije, Ader i Vučić će u 11 časova prisustvovati ceremoniji otkrivanja spomenika Sibinjanin Janku (Janošu Hunjadiju) u Zemunu.\nPredsednici Mađarske i Srbije će potom na Kalemegdanu položiti vence na spomen obeležje u znak sećanja na opsadu Beograda 1456. godine.\nGruevski neće biti izručen Severnoj Makedoniji\nSloveniju razbesnela karta “Velike Mađarske” na tviter nalogu Orbanove vlade\nOrban: Slavonija i Baranja su bili najbogatiji krajevi Mađarske. Mogli bismo to da ponovimo.\nOrban reizabran za predsednika Fidesa\nPosted in REGIONTagged #MAĐARSKA #SRBIJA\nHarčenko donosi hitnu poruku Putina Vučiću\nBEOGRAD/MOSKVA – Novi ruski ambasador u Srbiji Aleksandar Bocan Harčenko sutra bi prvi put od stupanja na dužnost trebalo da se sastane sa predsednikom Srbije Aleksandrom Vučićem i da mu […]


3 10 NSZ\n15 10 2019 / 03:38\nčetvrtak, 03 oktobar 2019 14:47\nPet obuka za tržište rada\nza 2019. godinu - Sombor, Crvenka,\nU Zapadnobačkom okrugu u toku je realizacija pet obuka za tržište rada za 2019. godinu u organizaciji Nacionalne službe za zapošljavanje.\nU Somboru je organizovana obuka za viljuškariste za 5 polaznika koja će trajati 127 školskih časova. Tokom obuke polaznici će se upoznati sa rukovanjem i manevrisanjem viljuškarom, vrstama viljuškara, načinom održavanja,dijagnostikom i otklanjanja sitnih kvarova, transmisijom viljuškara, organizovanjem radnog mesta i zaštitom na radu.\nU opštini Kula, tačnije, u Crvenki, se realizuje obuka za krojenje i šivenje u koju je uključeno 5 nezaposlenih lica sa evidencije nezaposlenih u Kuli. Obuka se sastoji iz teorijskog dela i radne prakse. Obuka je započela 02. septembra i trajaće do 26. novembra tekuće godine.\nU Odžacima su u toku dve obuke i to obuka za gerontodomaćice za 6 polaznika i obuka za ručno tkanje u koju je takođe uključeno 6 polaznika. Tokom obuke za ručno tkanje polaznice se upoznaju sa ramovima i razbojima za ručno tkanje, snovanjem i građenjem osnove, izradom i čitanjem tkačkih šema, tkanjem različitih vrsta tkanina, sa starinskim tkanjem i tkanjem trakama. Po završetku obuke polaznice koje uspešno završe obuku ostaju na radnoj praksi u trajanju od 20 radnih dana.\nObuka za gerontodomaćice u Apatinu se realizuje za 6 nezaposlenih lica. Obuka je započela 12. septembra i traje do 21. novembra tekuće godine.\nNakon uspešno završenih obuka polaznicima će biti uručeni sertifikati. U toku oktobra se očekuje i početak osnovne informatičke obuke ECDL u koju će biti uključeno 20 osoba sa invaliditetom.


Ruski predstavnik u NATO: Akcije Alijanse ne daju pozitivne rezultate – BiGportal.ba\nPored Jugoslavije, Gruško je spomenuo i invaziju na Irak, ali i bombardovanje Libije – operacije u kojima je učestvovala Alijansa. “Sve je to dovelo do toga da se javnost u zapadnoj Evropi umorila od svih velikih operacija, dok NATO nije uspio da pokaže sposobnost da spriječi nove prijetnje poput migracije, terorizma i organizovanog kriminala”, ocijenio je on u intervjuu za televiziju “Rusija 24”.\nStalni predstavnik Rusije pri Alijansi je podsjetio da je jedan od generalnih sekretara, koji je bio na čelu NATO u posljednjih dest godina direktno priznao – “da nije bilo ukrajinske krize, trebalo bi je izmisliti”.\nIstovremeno, Gruško je rekao da antiruska retorika među predstavnicima zemalja-članica NATO slabi u posljednje vrijeme. “Kada je riječ o trenutnoj situaciji, nema sumnje da će NATO nastaviti da sprovodi istu politiku. Međutim, kada je riječ o antiruskoj retorici, ona je sve slabija, a argumenata koji idu u prilog rusofobije sve je manje”, zaključio je on.


H. Tači: Nova koalicija posle 9. januara\nDosadašnji premijer Kosova Hašim Tači izjavio je da očekuje da će do sredine januara naredne godine okupiti koaliciju koja će obezbediti većinu u Skupštini Kosova i mandat premijera do 2014. godine.\nTači u intervjuu prištinskom listu Koha ditore nije otkrio s kim će napraviti koaliciju, ali je najavio da će buduću koaliciju ozvaničiti nedelju dana nakon drugog kruga izbora, 9. januara. Istakao je da to neće učiniti sa pokretom “Samoopredeljenje’ i Demokratskim savezom Kosova, doskorašnjim koalicionim partnerom. Inače, današnja prištinska štampa prenosi Tačijevu izjavu za TV Klan u kojoj je najavio objavljivanje spiska Albanaca koji su pomogli u pripremanju izveštaja koji ga optužuje za trgovinu organima. Radi se o spisku osoba koje su pomogle izvestiocu Saveta Evrope Diku Martiju da pripremi izveštaj i zbog koga će, kako je Tači izjavio, ’mnogi zacrveneti’. Tači je juće izjavio da je izveštaj Dika Martija o trgovini ljudskim organima na Kosovu, ’politički pamflet, pripremljen u Srbiji’. On je u intervjuu za prištinski list „Koha ditore“ rekao i da je izveštaj pripreman uz blagoslov Rusije.


RTCG - Radio Televizija Crne Gore - Nacionalni javni servis :: Politika :: "Povezanost s komšijama za prosperitet Ulcinja"\nLJUKOVIĆ SAOPŠTIO 12. 01. 2018. 18:55 >> 18:32 2\n"Povezanost s komšijama za prosperitet Ulcinja"\nKandidat za odbornika URA Ulcinj, zadužen za politku prekogranične saradnje, Ajet Ljuković saopštio je da je uslov ekonomskog prosperiteta Ulcinja dobra povezanost sa komšijskim opštinama.\n“Program URA za Ulcinj je vrlo konkretan i veliku pažnju smo posvetili diverzifikaciji ulcinjske ekonomije, koja ne treba da se isključivo bazira na turističkim uslugama, i ako nam je to prioritena privredna grana. Smatramo važnim prekograničnu saradnju, naročito sa Skadrom i kao buduća lokalna vlast preduzećemo niz aktivnosti kako bi insfrastrukturalna povezanost bila umnogome poboljšana”, istakao je Ljuković.\nOn je kazao da je URA u svom programu navela da se zalaže za proširenje graničnog prelaza Sukobin, koji je usko grlo komunikacije, a koji vremenom mora postati prohodan i za robni trasport.\n“Moderan postojeći granični prelaz za sve vrste roba, kao i otvaranje novih graničnih prelaza, osiguraće veći razvoj naročito seoskog područja, što do sada nije bio slučaj, a biće i značajan podsticaj za poljoprivredu”, naveo je Ljuković.\nOn je naglasio da pogram URA takođe tretira pitanje plovnosti rijeke Bojane, koja bi umnogome poboljšala turističku ponudu kako Ulcinja i Skadra, tako i cjele Crne Gore i Albanije.\n“Zalagaćemo se da državni organi u saradnji sa loklanim vlastima preduzmu sve aktivnosti kako bi projekt plovnosti rijeke Bojane ponovo oživio. Na taj način vratićemo život rijeci, ali i osmjehe turistima, ribarima i brodovalsnicima”, istakao je on.\nLjuković je naveo i da će brojne druge ideje iz programa “Ulcinj novim genracijama” uskoro biti prezentovane, te da će 16 novih politika za grad biti pravo osvježenje za sve one koji vide Ulcinj kao jednu od najbogatijih opština u Crnoj Gori.


Završen bečejski letnji turnir u malom fudbalu „Jelen kup 2017“ - Portal Moj Bečej - Bečejske opštine iz ugla građana!\nZavršen bečejski letnji turnir u malom fudbalu „Jelen kup 2017“\nTradicionalni bečejski letnji turnir u malom fudbalu, ove godine se igrao po imenu „Jelen kup 2017“, završen je trijumfom ekipe „Konama“, koja je u finalu savladala „Čajkine asove“ s ubedljivih 5:0 golovima, redom kako su ih postizali, Marka Stanića, Sabolča Sela, Đorđa Celina, Čedomira Tomčića i Marka Đogovića.\nTako se još jedanput potvrdilo da je iskustvo vrednije od mladosti. Jer, boje pobedničke ekipe branili su, uglavnom, bivši fudbaleri, a dres poraženih nosili su aktivni mladi fudbaleri.\nPored pobedničkog pehara i novčane nagrade u iznosu 100.000 dinara, „Konama“ je izvadila vizu za završni turnir „Jelen kup 2017“ 9. septembra u Novom Sadu, gde će se naći 16 pobednika serijala „Jelen kupa 2017.“ u isto toliko gradova Srbije. Boje pobednika bečejskog turnira branili su golman Zoran Ćurčić, te igrači Miodrag Vučković, Čedomir Grbić, Saša Gujanica, Marko Đogović, Siniša Miljević, Sabolč Sel, Marko Stanić, Dejan Stanojev, Čedomir Tomčić i Đorđe Celin.\nDrugoplasirana ekipa dobila je pehar i 50.000 dinara, a trećeplasirana „Autoservis Kudrić“ iz Bačkog Gradišta, koja je igrala nerešeno 2:2 u „malom finalu“ i posle penala ukupnim rezultatom 5:4 savladala „Kafe Momento“ iz Srbobrana, inkasirala je, uz pehar, i 30.000 dinara. Srbobranci su poveli sa 2:0 golovima Miloša Marjanca i Labuda Mušikića, ali su Bačkogradištanci golom Danijela Dujaković prvo smanjil na 2:1, a onda je Mušikić postigao autogol za 2:2. Prilikom izvođenja penala, sva trojica Bačkogradištanaca bili su precizni, David Kudrić, Danijel Dujaković i Miodrag Pelengić, a Ljubiša Šarić je odbranio poslednji šut sa sedam metara i time je odlučeno kome će pripasti pehar za treće mesto.\nSve tri pojedinačne nagrade pripale su igračima pobedničke ekipe „Konama“. Fudbaler OFK Bečej 1918 Čedomir Tomčić poglašen je za najboljeg igrača turnira, Sabolč Sel je sa pet postignutih golova najefikasniji igrač, a Zoran Ćurčić je poneo epitet najsigurnijeg golmana.\nU konkurenciji veterana o pobedničkom peharu presudili su penali. Posle regularnog toka finalne utakmice između „Fortune“ i novobečejske ekipe „MBM Tehnički pregled vozila“ bilo je nerešeno 2:2. Banaćani su pogotkom Davorina Šijanovića poveli sa 1:0, Dejan Ivanišević je izjednačio, a Dejan Stanojev doveo Bačvane u vođstvo od 2:1, koje je Damir Ćurčić anulirao. Prilikom izvođenja sedmeraca, „fortuna“ je pogledala bečejsku ekipu i ukupnim rezultatom 4:3 osvojili su pobednilki pehar. Ognjen Maleš je otvorio penal seriju pogotkom za Novobečejce, odmah je izjednačio Ivanišević, potom je Ćurčić uzdrmao stativu, a Radoslav Glavardanov bio siguran, a kako je Siniša Bakrač odbranio šut s bele tačke Dušana Milašinovića, pobednički pehar je ostao s ove strane Tise. Pehar za treće mesto pripao je „Konami“, koja je rezultatom 5:1 savladala ekipu „Kafe Liberti“. Damir Radulović je postigao tri gola, a po jedanput su se u listu strelaca upisali Sabolč Sel i Miodrag Vučković kod pobednika i Danijel Barna kod poraženih. Za najboljeg igrača u konkurenciji veterana proglašen je Dejan Ivanišević iz pobednike ekipe, njegov ekipni drug Siniša Bakrač je najsigurnii golman, a najefikasniji sa sedam pogodaka je Damir Radulović (Konama).\nU revijalnom delu pre finalne utakmice nastupilo je osam žonglera loptom, a pobednički nagradu u vidu fudbalske „Jelen lopte“ dobio je Miodrag Pelengić, koji je sa 204 kontakta s loptom za 60 sekundi oborio rekord svih dosadašnjih turnira u ovogodišnjem serijalu „Jelen kup“.


Internacionalni trening OnAct aprila u Budvi – Timočki Omladinski Centar\nInternacionalni trening OnAct u aprilu 2016. godine okupiće 30 mladih lidera i aktivista omladinskih organizacija iz 8 zemalja: Crna Gora (5), Srbija (5), Bosna i Hercegovina (5), Slovenija (2), Hrvatska (3), Makedonija (5), Italija (2) i Albanija (2). Trening ima za cilj da ojača kapacitete organizacija kao i njihovih predstavnika o upotrebi socijalnih mreža i online medija kao alata za aktivizam, promociju ljudskih prava i vidljivost. Projekat OnAct sprovodi CAZAS, a u partnerstvu sa organizacijama Timočki omladinski centar, Y-Peer Bosna i Hercegovina i Trokut mladih Kastela.\nKada: Trening će biti održan od 4 – 10. aprila 2016.\nRok za prijave: 5. mart 2016. do 16:00h.\nKo se može prijaviti: Omladinski lideri/ke i aktivisti/kinje uzrasta od 18 – 30 godina iz Crne Gore, Srbije, Bosne i Hercegovine, Slovenije, Hrvatske, Makedonije, Italije i Albanije koji su aktivni u nevladinim organizacijama. Predstavnici/ce manjina se ohrabruju da se prijave za učešće na treningu.\nKako se prijaviti: Svi zainteresovani za učešće na treningu mogu se prijaviti popunjavanjem aplikacije.\nTroškovi: Učešće na treningu je besplatno. Svim učesnicima biće obezbeđeni smeštaj i hrana. Putni troškovi biće refundirani u skladu sa maksimumom koji je definisan projektom. Logistika u vezi sa organizacijom puta i refundacijom biće naknadno dogovorena sa odabranim učesnicima.\nZa sve dodatne informacije ili pojašnjenja obratiti se putem e-maila sanja.sisovic@cazas.org ili putem oficijelnih naloga na društvenim mrežama.\nProjekat OnAct podržan je od strane Evropske omladinske fondacije – Savet Evrope.\nbudva, cazas, Crna Gora, Evropska omladinska fondacija, EYF, međunarodni trening, OnAct, Online and Active, Savet Evrope, TOC, trening, Y-Peer


Do 7. februara prijave za program pred polazak u školu - Glas Srpske\nSrna 28.01.2020 14:56\nBANjALUKA - Roditelji budućih prvačića svoje mališane mogu da do 7. februara prijave za učešće u Programu u godini pred polazak u školu za djecu koja nisu uključena u vaspitno-obrazovni rad predškolskih ustanova, rekla je Srni direktor Centra za predškolsko vaspitanje i obrazovanje Banjaluka Jelena Kurtinović.\nKurtinovićeva je istakla da će Program biti realizovan u osam većih vrtića ovog centra, od 2. marta do 29. maja.\n"Trajanje programa je po 180 minuta ili tri časa dnevno, od 17.00 do 20.00 časova", rekla je Kurtinovićeva.\nOna je navela da Program u godini pred polazak u školu podrazumijeva sve aspekte razvoja - psihofizički, razvoj govora, stvaralaštva i socioemocionalni razvoj, kao i rad na razvoju krupne i fine motorike.\n"Novina u Banjaluci je da je Program ove godine besplatan, s tim da će roditelji platiti samo osiguranje za djecu", rekla je Kurtinovićeva.\nKurtinovićeva je istakla da je prioritet ovog programa socijalizacija djece i razvoj njihove emocionalne zrelosti - da se naviknu na grupe kako bi se lakše odvojili od roditelja, lakše krenuli u školu i bili spremni za zadatke koji ih očekuju.\nOna je naglasila da mališani koji već borave u vrtićima Program pripreme za polazak u školu pohađaju u redovnim grupama.


NovaEnergija.net » krizno komuniciranje krizno komuniciranje – NovaEnergija.net\nHome Tags Posts tagged with "krizno komuniciranje"\nDrugog dana konferencije, 8. septembra, u panelu “Huston, we have a problem: Krizno komuniciranje u digitalnom dobu” učestvovaće i Maja Vujašković Đureinović, PR & Communication Manager, IKEA Srbija, sa kojom smo razgovarali u susret konferenciji:\nKako definišete krizno komuniciranje u današnjem digitalnom dobu? Da li su dobre PR strategije ključ među svetskim kompanijama?\n– PR strategija je neophodna, ali ona je retko kada izvor krize, i definitivno nije jedino rešenje. Kriza uvek potiče od “greške” u nekom segmentnu poslovanja. Zato je neophodno da su komunikatori bliski mestu donošenja odluka, kako bi osigurali da se perspektiva potrošača i ono što njih brine uzme u obzir, da se preuzme odgovornost za nastalu situaciju i transparentno komunicira plan rešavanja krize.\nNa koji način gradite digitalnu komunikaciju sa potrošačima na srpskom tržištu? Da li vam iskustvo u svetu i već oprobane strategije olakšavaju ovaj posao?\n– Delimo iskustva sa kolegama iz globalne mreže i učimo na njihovim greškama i uspesima. Naši društveni kanali su veoma “mladi” u Srbiji, obzirom da tek započinjemo poslovanje ovde, ali kao brend koji se obraća velikom broju ljudi, trudimo se da je naša komunikacija relevantna i tonom i sadržajem onome što su njihova interesovanja i potrebe. Uvek pokušavamo da sadržaj formiramo uzimajući u obzir perspektivu našeg kupca.\nŠta je po vama ključ dobre komunikacije putem društvenih mreža danas?\n– Transparentnost, iskrenost, brzina, personalizacija sadržaja i spremnost na razgovor.\nDigital 2017 – Maja Vujašković Đureinović: Kriza uvek potiče od “greške” zato je neophodno da su komunikatori bliski mestu donošenja odluka was last modified: August 23rd, 2017 by Jelena Jovičić


Provokacija - Barsa poslala zahtev za finale Kupa kralja - Sportske.net\nProvokacija - Barsa poslala zahtev za finale Kupa kralja\nFudbaleri Barselone na pragu su šestog finala Kupa kralja u poslednjih 10 godina i već razmišljaju o izboru stadiona.\nDani Alveš Englezima: ''Spremite se za novu Pepovu revoluciju!''Pep ne želi da kupuje u Barsi?!'El Pistolero' izjednačio Barsin rekord nakon 32 godinePonuda od skoro 150 miliona funti za Nejmara, Suarez ima šta da kažeMomak je genije - Sve Nejmarove čarolije protiv Valensije!\nKako prenosi madridski As, katalonski klub je poslao zahtev u kom traži da se finale Kupa kralja odigra na stadionu Real Madrida.\nZanimljivo, Real Madrid je prošle godine čim je Barselona obezbedila plasman u finale naprasno odlučio da u periodu finala zakaže radove na svom stadionu kako bi sprečili eventualnu proslavu Barselone na ''Santjago Bernabeu''.\nIpak, Barselona je sada reagovala na vreme i organizatorima poslala dopis u kom je pitala organizatore Kupa kralja da finale bude na stadionu Reala, a kao glavni razlog, Katalonci su naveli da je ''Santjago Bernabeu'' najveći stadion i da se nalazi u prestonici Španije.\nPodsetimo, Barselona je u prošlogodišnjem finalu na svom Kamp nou savladala Atletik Bilbao rezultatom 3:1.\nInače, samo čudo može da spreči da Barselona i Sevilja ne igraju finale 21. maja, pošto su u prvim polufinalnim mečevima pobedili Valensiju (7:0), odnosno Seltu (4:0).


Četrnaesta beogradska dobila besplatan Telenor Internet | PC Press\nČetrnaesta beogradska dobila besplatan Telenor Internet\n5. juni 2009. 7. april 2017. Bojan Stanojević\nUčenici Četranaeste beogradske gimnazije danas su dobili kompletnu informatičku opremu i besplatan pristup Telenor Internetu zahvaljujući inicijativi Kancelarije za mlade Opštine Vračar i partnerskoj podršci Telenor fondacije.\nO značaju Kancelarije za mlade Opštine Vračar i njihovoj inicijativi za uvođenjem Interneta u svakodnevnu komunikaciju srednjoškolaca govorio je predsednik Opštine Vračar, Branimir Kuzmanović, dok je sam projekat predstavila Ana Krstić, menadžerka Telenor fondacije.\n„Opština Vračar je ponosna na svoju omladinu iz Kancelarije za mlade koja je ovaj projekat realizovala zahvaljujući Telenor fondaciji. Srednjoškolci u svih pet vračarskih srednjih škola i osnovci u školi „Dušan Dugalić” moći će besplatno da koriste Internet, zahvaljujući idejama iz Kancelarije za mlade uz podršku Telenor fondacije. Pozivam sve zainteresovane mlade Vračarce da se uključe u rad Kancelarije za mlade kako bi svojim idejama učestvovali i stvarali bolji život za sebe i svoje vršnjake kroz ovakve akcije”, izjavio je ovom prilikom Branimir Kuzmanović, predsednik Opštine Vračar.\nProjekat “Internet za sve” sproveden je u svim srednjim školama na opštini Vračar i u osnovnoj školi specijalizovanoj za rad sa mentalno zaostalom decom „Dušan Dugalić“.\n“Velika nam je čast što učestvujemo u projektu uvođenja Interneta u školama na opštini Vračar. Kao kompanija koja podržava društveno odgovorne programe i inicijative, želimo da sva deca dobiju priliku da se na vreme uključe u tokove savremene komunikacije i da što bolje savladaju korišćenje novih tehnologija koje će im u budućnosti biti potrebne“, rekla je Ana Krstić.\nTelenor fondacija se pobrinula da svi računari imaju zaštitu od pornografskih sadržaja.\nPročitajte i: TheOldNet: Povratak u devedesete\nTagovi: četrnaesta gimnazija, Internet, Telenor, vračar\n← PKS: Pravo intelektualne svojine\nTuck: Film “Sve moje bivše” u bioskope dolazi u četvrtak 11. juna →


KUD "Sloboda"- Najbolji od najboljih - RTV Santos\nKulturno – umetničko društvo “Sloboda” Knićanin uspešno funkcioniše 23 godine. Rad sa članovima se odvija u kontinuitetu i sa velikom posvećenošću. Deca se pored igre, druže i spremaju za buduće nastupe.\nJovana Buljin, koregorafkinja pomenutog kulturno-umetničkog društva, sa ponosom ističe da ovaj ansambl čini više od 60 folkloraša, koji su, i pored otežanih okolnosti protekle dve godine, uspevali da redovno dolaze na probe i predano savladavaju nove korake.\n– Ponosni smo na uspehe koje smo ostvarili, kako u našoj državi, tako i van njenih granica. Najveće priznanje osvojili smo na Balkan folk festu u Bugarskoj, gde smo sa ponosom poneli titulu „Najbolji među najboljima“. Rad nam je u prethodnom periodu bio malo otežan, ali smo i pored toga uspeli da održimo 25. decembra godišnji koncert, zajedno sa našim prijateljima iz Karavukova. Rad sa decom je veliko uživanje i nadam se da će ovakva saradnja biti i u budućnosti, jer je najlepše kada zajedničkim snagama radimo na očuvanju tradicije našeg naroda- navela je Jovana Buljin, koregorafkinja.\nRad u kulturno-umetničkom društvu „Sloboda“ odvija se na radost i zadovoljstvo svih. Mališani rado posećuju probe, među njima i koreografima postoji veliko poštovanje, a roditelji ističu da je ovakav rad od višestrukog značaja za mališane.\nPrethodnoZrenjanin predstojećeg vikenda domaćin drugog turnira A1 Regionalne vaterpolo lige\nSledećeJutro u debelom minusu, ponegde i do -14


» EU najavila dodatna humanitarna sredstva za pomoć izbeglicama u Srbiji\nRomska naselja na jugu Srbije dobijaju protivpožarnu zaštitu\nEvropska komisija je danas najavila dodatnih četiri miliona evra humanitarne pomoći za Srbiju za pomoć hiljadama izbeglica i tražilaca azila u zemlji.\nNovi ugovori su sklopljeni tokom četvrte posete komesara za humanitarnu pomoć i upravljanje vanrednim situacijama Hristosa Stilijanidesa Srbiji tokom koje komesar procenjuje humanitarnu situaciju na terenu i sa zvaničnicima razgovara o pomoći izbeglicama. U okviru novih projekata će biti finansirana isporuka hrane u prihvatnim centrima i zaštita najugroženijih lica u kontekstu predstojeće zime i obrazovnih aktivnosti.\n„Srbija je pouzdan partner Evropske unije i zahvaljujući tom partnerstvu smo uspeli da efikasno odgovorimo na izbegličku krizu. EU je od 2015. najveći pružalac humanitarne pomoći izbeglicama u Srbiji. Popravili smo uslove u velikom broju prihvatnih centara, doprineli isporuci hrane u kampovima, obezbedili smo obrazovanje za decu u vanrednim situacijama i podržali pružanje zdravstvenih usluga. Dodatni projekti koje smo danas najavili će biti usmereni na najugroženije, naročito u kontekstu predstojeće zimske sezone“, izjavio je komesar Stilijanides.\nEU je od 2015. najveći davalac humanitarne pomoći Srbiji. Komisija je do sada izdvojila 25 miliona evra humanitarne pomoći zahvaljujući kojoj je omogućena isporuka humanitarne pomoći (hrane, vode, higijenskih i drugih osnovnih potrepština, pružanje zdravstvenih usluga i zaštite) u tranzitnim i prihvatnim centrima, uključujući granice i čekaonice. Za Srbiju je od 2015. iz sredstava namenjenih aktivnostima u oblasti migracija izdvojeno preko 80 miliona evra.\nHumanitarna pomoć EU obuhvata podršku izbeglicama koju isporučuju humanitarni partneri Komisije kao i izgradnju kapaciteta kako bi organi vlasti mogli da efikasnije odgovore na potrebe izbeglica. Najveći napori su uloženi u pravcu poboljšanja uslova u državnim prihvatnim centrima u kojima je EU bila najveći, a u pojedinim situacijama i jedini donator. Vlasti su zahvaljujući pomoći uspele da obezbede smeštaj za skoro 6.000 ljudi.\nOd 2015. je posredstvom različitih finansijskih mehanizama EU izdvojeno preko 80 miliona evra za Srbiju za obezbeđivanje smeštaja za migrante i izbeglice u prihvatnim centrima, pružanje zdravstvenih i drugih primarnih usluga izbeglicama, migrantima i prihvatnim zajednicama kao i za jačanje kapaciteta granične policije.\nOsim toga, Srbija je 2015. primila pomoć preko Mehanizma EU za civilnu zaštitu, kada je 10 država članica obezbedilo ukupno više od 246.000 humanitarnih stavki poput ćebadi, kreveta i tople odeće.\nPrema podacima iz sredine septembra 2017, u Srbiji ima preko 4.000 izbeglica i tražilaca azila, otprilike isto kao i pre godinu dana.\nSa Majorke u EU info kutak Niš


Muamer Zukorlić zamrznuo funkciju muftije, ide u politiku\nBit će nosilac liste Bošnjačke demokratske zajednice Sandžaka\nMešihat Islamske zajednice u Srbiji prihvatio je zahtjev Muamera Zukorlića da mu funkcija muftije sandžačkog bude u statusu mirovanja u narednom periodu, jer će on na predstojećim izborima biti nosilac liste Bošnjačke demokratske zajednice Sandžaka (BDZS).\n- U prošlosti smo napravili jako dobar sistem IZ i vjera i muslimani više nisu ugroženi s te strane. Obrazovno-vaspitni i kulturni sistemi su nam stabilni, ali Bošnjake trenutno ugrožava politički sektor i s te strane smo jako ugroženi. Moralna iopštecivilizacijska obaveza mi je da iskustvo i znanje stavim na raspolaganju narodu – rekao je Zukorlić na konferenciji u Mešihatu.\nOn je dodao da mu je to posljednja konferencija u tom vjerskom objektu i da će sljedeću održati kao nosilac liste za predstojeće izbore i da će na njoj predstaviti svoju političku platformu.\n- Očekujem podršku i drugih partija, organizacija, udruženja i uglednih pojedinaca. Sve što radim, radim iskreno i ozbiljno, ako me narod izabere za poslanika ili odbornika to ću u narednom periodu i biti – kazao je Zukorlić.\nOn je 2012. godine učestvovao na predsjedničkim izborima u Srbiji, kada je kao lider ove vjerske zajednice osvojio 1,39 posto glasova.\nUmjesto Zukorlića, funkciju muftije sandžačkog u narednom periodu će obavljati Abdurahman Kujević.


Beta 21. avgusta 2017. 19:10\nOdbornička grupa Zajedno za Šumadiju pozvala je danas gradonačelnika Kragujevca Radomira Nikolića da podnese ostavku i raspiše lokalne izbore u tom gradu, zbog „potpunog debakla“ aktuelnog gradskog odbora Srpske napredne stranke (SNS) na izborima za Savete mesnih zajednica u Kragujevcu.\nU saopštenju ZZŠ ocenjuje se da SNS, iako ima apsolutnu vlast u Kragujevcu i jaku stranačku infrastrukturu „više nema ni tri odsto podrške gradjana“.\n„Gradonačelnik Radomir Nikolić, predsednik Skupštine Kragujevca Miroslav Petrašinović i njihovi najbliži saradnici više nemaju podršku ni svih članova Gradskog odbora, niti članova svoje stranke, a ponajmanje gradjana Kragujevca, što su pokazali najgori rezultati u istoriji izbora za Savete gradjana mesnih zajednica u Kragujevcu i najmanja izlaznost otkada se organizuju demokratski izbori u Srbiji“, navodi se u saopštenju.\nZZŠ je pozvao predsednika Aleksandra Vučića, premijerku Anu Brnabić i ministra državne uprave i lokalne samouprave Branka Ružića da hitno reaguju „kako bi zaustavili sunovrat grada i zaštitili gradjane Kragujevca od bahatosti i samovolje manjine, koja vrši svu vlast u gradu, u okviru vladajuće koalicije“.\nTaj pokret je ocenio da je bojkot izbora za Savete gradjana mesnih zajednica bio odgovor na nezainteresovanost gradskih funkcionera za probleme gradjana.\n„Izlaznost je svega šest odsto, a u pojedinim mesnim zajednicama i ispod jedan odsto, na izborima kojima je gradska vlast pobedila samu sebe, govori da je gradonačelnik Radomir Nikolić izgubio legitimitet da vodi grad i zastupa interese gradjana“, navodi se u saopštenju.\nAgencija Beta danas je od gradske uprave tražila podatke o rezultatima izbora za Savete, rečeno je da će rezultati novinarima biti prosledjeni danas, ali to do ovog trenutka nije učinjeno.


Gotovo, povratak proslavljenog asa u Partizan!? - Sportske.net\nGotovo, povratak proslavljenog asa u Partizan!?\nPosle kraćeg zatišja, ova tema je ponovo pokrenuta, jer je ostalo samo da se obavi i zvanična promocija.\nTrener Partizana oduševljen, Zvezdin se čudi što najbolja igračica ima 39 godinaKošarkašice Zvezde i Partizana za trofej u KupuABA - Izabrana najbolja petorka, najviše partizanovacaMiško najavljuje procvat srpske klupske košarke, imaćemo OSAM jakih klubova?Čović: "Vremena su se značajno promenila, nama treba kvalitet"\nPosle završetka takmičenja u ABA ligi, košarkaši Partizana sada željno iščekuju start domaće Superlige, uz nadu da bi ekipa Nenada Čanka mogla do tada da bude i dodatno pojačana.\nKada je igrački kadar u pitanju, prioritet je angažovanje još jedog centra, posle povrede Đoka Šalića koji je nedavno operisan, baš kao i krilni centar Nikola Tanasković.\nNedavno je predsednik Partizana Ostoja Mijailović govorio na tu temu, ali je pritom otkrio i da dovođenje novog igrača usporavaju problemi sa BAT-om, zbog dugovanja Nemanji Gordiću i Dušku Vujoševiću.\nVidećemo kako će crno-beli to rešiti, a pozitivna vest u celoj priči jeste i povratak našeg proslavljenog košarkaša Nikole Lončara u Partizan!\nOvo se već najavljivalo pre par meseci, ali je usledilo zatišje, pošto Lončar i dalje ima obaveze u Španiji, prema jednoj tamošnjoj televiziji na kojoj je angažovan kao stručni komentator.\nAli, današnji ''Žurnal'' prenosi najnovija saznanja da sve ide u pravom smeru i da će Lončar već do početka Superlige biti imenovan na pomenutu funkciju u Partizanu.\nNaravno, kada se to desi, odmah će postati aktuelna i pitanja novih pojačanja, kako za Superligu, tako i za narednu sezonu u kojoj će crno-beli imati mnogo veće ambicije.\nA do tada, da sačekamo da se Lončar i zvanično promoviše na mesto novog sportskog direktora.\nNikola Lončar će u maju napuniti 46 godina, a kada je u pitanju njegova igračka karijera, u prvom planu su titula prvaka Evrope sa Partizanom 1992, kao i evropsko i svetsko zlato (1997, odnosno 1998.) srebro na OI 1996. u Atlanti i bronza sa EP 1999, sa reprezentacijom SR Jugoslaije.\nBoje Partizana branio je od 1989. do 1995, a onda se fratio 2005. godine pred kraj karijere, kada se neslavno rastao sa tadašnjim trenerom Duškom Vujoševićem, već posle nekoliko meseci.


Pripadnici Agencije za istrage i zaštitu (SIPA) pronašli su sinoć pola kilograma amfetamina u jednom stanu na području Sarajeva i uhapsili jednu osobu.\nIz Sipe su naveli da je u pitanju nastavak istražnih aktivnosti u predmetu kodnog naziva “Unija” u okviru kojeg su na području Sarajeva izvršili pretres stana, ostalih prostorija i pokretnih stvari, koje koristi osumnjičena osoba. koja je večeras uhapšena, prenosi Srpskainfo.\nPored droge, prilikom pretresa pronađena su dva pištolja i jedan mobilni telefon.\nProtiv uhapšenog biće podnet izveštaj Kantonalnom tužilašvu Kantona Sarajevo za krivična dela posjedovanje i omogućavanje uživanja opojnih droga i nedozvoljeno držanje oružja ili eksplozivnih materija.\nUzimajući u obzir da je operativna akcija realizovana po naredbi Suda i pod nadzorom Tužilaštva BiH, ovim institucijama će biti podnesen izveštaj o navedenim aktivnostima.\nOperativna akcija realiziovana je u saradnji sa policijskim službenicima Ministarstva unutrašnjih poslova Kantona Sarajevo i Federalne uprave policije.\nAKCIJA "TRIK" Pretresi na području Sarajeva i Konjica, uhapšene dve osobe


Prvi maj ne radi, nova nada za PKS - Ozonpress :: internet portal\nTag: PKS, Prvi maj\nNad Hemijskom industrijom Prvi maj pokrenut je stečaj, zbog čega je ova firma prestala sa radom. Stečaj je pokrenula Halk banka zbog duga od 400.000 evra.\nPrvi maj je bio u velikoj krizi početkom 2013. godine, kada je takođe pokrenut stečaj ali je fabrika spašena ugovorom sa investitorima iz Italije. Firma Ivas Balkan je uzela u zakup fabriku na osam godina uz godišnju rentu od 220.000 evra i obavezu da preuzme svih 53 radnika. Međutim, Halk banka je zbog duga od 400.000 evra pokrenula stečaj.\n– Preduzeće Prvi maj je stabilizovalo poslovanje primenom programa unapred pripreljenog plana reorganiazcije tako što je došao poslovni odnos sa italijanskom firmom Ivas Balkan. Tu je došlo do poremećaja zato što novi zakupac nije poštovao svoje ugovorne obaveze, odnosno nije izmirivana renta. Došlo je do raskida poslovne saradnje, a Halka banka je pokrenula stečaj kao posledicu potraživanja duga od 400.000 evra na osnovu kredita Pariskog i Londonskog kluba. Dogovoreno je da se prizna pola duga, ali Prvi maj nije bio u mogućnosti da jednokratno izmiri obaveze, naveo je zamenik gradonačelnika Radenko Luković, izražavajući nadu da bi fabrika mogla da se pokrene iz stečaja, što se do sada pokazalo kao dobro rešenje.\nKao način pokretanja proizvodnje iz stečaja Lukovć je naveo PKS, za čije pogone su zainteresovane dve firme.\n– Pojavili su se po meni ozbiljni partneri koji su zaintersovani za kupovinu PKS. Postoji jedan kapacitet PVA disperzije čiji je vlasnik jedna firma iz Hrvatske i oni te kapacitete nisu želeli da izvlače iz fabrike, već su zainteresovani da kupe deo građevinskog objekta i deo zamljišta da bi počeli proizvodnju, rekao je Luković.\nOstoja Mijailović, nekadašnji član Gradskog veća, najavio je mogućnost da deo pogona kupi i firma Kronošpan iz Kruševca, najavivši početak pregovora već početkom maja meseca.\nKada su u pitanju novi proizvodni pogoni, očekuje se da narednih meseci u krugu Fabrike hartije preduzeće HIZNA zaposli 35 radnika.\n-Hizna otvora fabriku na delu zemljišta Fabrike hartije, instalirana je oprema i očekuje se da u narednih 60 dana bude priključena na gasnu podstanicu uz podršku Ministarstva privrede. Pregovara se sa još nekoliko fabrika iz domena prerade papira koje su zainteresovane da prošire svoju delatnost a koje neće ugroziti proces proizvodnje Umke koja nastavlja sa osposobljavanjem pogona za pokretanje proizvodnje, najavljuje Luković.\nKako je rekao Luković, postojeće firme Devel, Akva Pan i E-kuća iz Mrčajevaca zainteresovane su za proširenje svojih proizvodnih kapaciteta a grad će pokušati da u skladu sa svojim mogućnostima obezbedi podršku.\nNezaposleni 04/05/2016 u 14:28 Odgovorite\nKronošpan nije iz Kruševca!Za PKS se pita Sertić i agencija tu je problem.Evo testa za novu vlast koliko su jaki gore.\nSamokritika 04/05/2016 u 15:27 Odgovorite\nPa taj vas Lukovic je unistio cacansku privredu, a sa ekipom radi FRA …\nA i Mijailovic kao kadar NS je radio kao vecnik, i gde su rezultati….malo realnosti i samokritike.


Dodik sazvao sjednicu Predsjedništva BIH, najavio smjene ambasadora – Vijesti-x.com\n– U Predsjedništvu i dalje imamo problem isticanja zastave Republike Srpske na sastancima kojima prisustvujem. BiH je sastavljena iz dva ravnopravna entiteta i iz toga proizilaze sva kasnija postavljenja organa BiH. U pogledu isticanja zastave moj pristup ostaje isti – rekao je Dodik danas novinarima nakon sastanka sa zamjenikom pomoćnika državnog sekretara SAD Matthew Palmerom u kabinetu u Sarajevu, prenosi Srna.\n– Povući ću značajan broj ambasadora i veoma brzo imenovati nove. Zato ću sutra u Banjaluci razgovarati sa predsjednicom Republike Srpske Željkom Cvijanović, jer prema Ustavu Srpske predsjednik Republike predlaže i bira ambasadore, a član Predsjedništva to treba da proglasi. Želim da se ponašam u skladu sa Ustavom Republike Srpske – poručio je Dodik.


Mirović i delegacija kompanije "China Shandong International Economic" o izgradnji auto-puta Beograd-Zrenjanin-Novi Sad - RTV Santos\nMirović i delegacija kompanije „China Shandong International Economic“ o izgradnji auto-puta Beograd-Zrenjanin-Novi Sad\nPredsednik Pokrajinske vlade Igor Mirović sastao se danas sa predstavnicima kineske kompanije “ China Shandong International Economic „, koju je predvodio direktor ogranka kompanije Džang Điančo.\nNa sastanku u Pokrajinskoj vladi bilo je reči o projektu izgradnje auto-puta Beograd – Zrenjanin – Novi Sad, koji će realizovati ova kineska kompanija, kao i o mogućnostima saradnje na novim infrastrukturnim projektima.\nMirović je ocenio da je reč o jednoj od najvećih kineskih kompanija u oblasti građevine, koja je do sada realizovala projekte u našoj zemlji poštujući sve rokove, istakavši da je na taj način stekla značajne reference za realizaciju tog velikog poduhvata.\n„Izgradnja ovog auto-puta je od ogromne važnosti za Vojvodinu i celu našu zemlju. Na taj način povezaćemo Beograd, Zrenjanin i Novi Sad i stvoriti uslove da mnoge industrijske zone dobiju dodatnu vrednost, što je veoma značajno za sve građane“, rekao je Mirović.\nSagovornici su se saglasili da će sve strane na ovom projektu uložiti napore kako bi što pre zajednički došli do cilja.\nDžang Điančo je u razgovoru istakao da će kineska kompanija u najkraćem roku završiti projektno-tehničku dokumentaciju, kako bi što pre počeli pripremni radovi na realizaciji ovog projekta. On je izrazio očekivanje da će saradnja na svim nivoima biti produktivna.\nSastanku su prisustvovali i potpredsednik Pokrajinske vlade i pokrajinski sekretar za urbanizam i zaštitu životne sredine Vladimir Galić i pokrajinski sekretar za energetiku, građevinarstvo i saobraćaj Ognjen Bjelić.\nPrethodnoJelena Lavko – učešće reprezentacije Srbije na EP za rukometašice\nSledećeNapao tridesetpetogodišnjeg muškarca i uzeo mu mobilni telefon i torbicu sa dokumentima i novcem


Komšijama migranti blokirali privredu: Zbog njih mladi idu iz zemlje | WebTribune\nHome U FOKUSU Komšijama migranti blokirali privredu: Zbog njih mladi idu iz zemlje\nUdruženje poslodavaca Federacije Bosne i Hercegovine i Grupacija poslodavaca Unsko-sanskog kantona upozorili su na sve složeniju ekonomsku situaciju.\nOni ukazuju na smanjenje privrednih aktivnosti na području tog kantona, što je najvećim delom uzrokovano migrantskom krizom, koja je najviše izražena na tom području.\n“Smanjenje poslovnih aktivnosti na području Unsko-sanskog kantona dodatno usložnjava migrantska kriza i prisustvo velikog broja migranata. Neadekvatno rešavanje statusa migranata rezultiralo je povećanim stepenom nesigurnosti. Posebno zabrinjava činjenica da je u prošloj godini primećeno značajno povećanje broja mladih obrazovanih ljudi koji odlaze u treće zemlje, što je uzrokovano smanjenjem poslovnih aktivnosti i investicija”, ističu iz UPFBiH i Grupacije poslodavaca USK-a, prenosi Al Džazira.\nUnsko-sanski kanton, a naročito grad Bihać, na čijoj je teritoriji jedini nacionalni park u Federaciji BiH, NP Una, u svojim razvojnim strategijama naglasak stavili na jačanje turističke ponude i turističkih potencijala, čime bi se dodatno razvijale i druge privredne delatnosti, prenosi FENA.\n“Postoji opravdana bojazan da će se stalno prisutna migrantska kriza negativno odraziti na dolazak turista u USK i razvoj turizma, čime će direktno i indirektno biti ugrožene i druge privredne grane s područja ovog kantona. Nažalost, nema naznaka da bi se situacija kada je u pitanju migrantska kriza u ovoj godini mogla popraviti. Naprotiv, iz nekih relevantnih izvora smo saznali da Međunarodna organizacija za migracije na području USK planira svoje aktivnosti naredne tri i više godina. Neadekvatna podrška državnih institucija da se formalno-pravno reše problemi sa migrantima, stalni ekscesi i nezadovoljstvo migranata uslovima i statusom, vrlo brzo bi mogli dovesti do eskaliranja krize, što bi u još većoj mjeri ugrozilo privredne aktivnosti na području USK”, upozoravaju iz UPFBiH i Grupacije poslodavaca USK-a.\nPozvali su nadležne državne i entitetske institucije da ulože dodatne napore kako bi se pitanje migranata na području USK-a sistemski rešilo, naročito u pravcu jačanja sigurnosnih mera.\nOni traže da podsticajnim merama pomognu kompanije sa područja USK-a u kojima su, kako se navodi, zbog migrantske krize zaustavljeni rast, razvoj i nova zapošljavanja.


Ovu zemlju je korona dokosurila: Najveći pad BDP-a u celoj Evropskoj uniji - Biznis Telegraf.rs\nOvu zemlju je korona dokosurila: Najveći pad BDP-a u celoj Evropskoj uniji\nNajbolje je prošla Finska s padom od 4,5%. Iza nje su Litvanija i Estonija, s padom aktivnosti za 5,5 odnosno 5,6 posto\nGranada, Španija / Foto: Pixabay\nŠpanija je, pre svega, veoma loše prošla tokom pandemije sa zdravstvene strane, a onda i sa ekonomske, posebno imajući u vidu njenu zavisnost od turizma.\nPrema oceni Evrostata, na nivou cele EU i na godišnjem nivou, odmah iza Španije su Francuska i Italija. Prva ima pad BDP-a od 22,1%, druga beleži pad aktivnosti za 18,9 posto, dok ih treća "stiže" sa padom od 17,7 procenata. Među zemljama Unije koje su doživele oštar ekonomski pad u 2. kvartalu, u odnosu na prvi, jeste i Hrvatska.\nSezonski prilagođeni BDP na nivou EU je u periodu od marta do juna pao 11,4 odsto, u odnosu na prethodno tromesečje, kada je opao za 3,3%. Na godišnjem planu, BDP je manji za 13,9 odsto. Treba napomenuti da Evrostat jedino nije raspolagao podacima vezanim za Luksemburg.\nZemlje poput Španije, zavisne od turista, zapravo nisu ni imale šansu da se ekonomski oporave. Uz podsticaje zarad oporavka višemilionskog stanovništva i oživljavanja privrede, a onda i uz novi nalet zaraze, ta zemlja je ostala u vakuumu. Španija je ujedno i zemlja EU koja je zabeležila najveći BDP pad (18,5%) na tromesečnom nivou.\nPrema sezonski prilagođenim podacima, iza Španije je Hrvatska za padom od 14,9 odsto, Mađarska s 14,5%, zatim Grčka koja ima pad od 14 odsto, Portugal i Francuska gde je izmeren pad BDP-a za 13,9, odnosno 13,8%.\nNa tromesečnom nivou, aktivnosti su u Nemačkoj smanjene za 9,7 odsto, a najbolje je prošla Finska s padom od 4,5%. Iza nje su Litvanija i Estonija, s padom aktivnosti za 5,5 odnosno 5,6 posto.\nŠpanija u borbi protiv korone računa i na 2.000 vojnika: Razvoj epidemije zabrinjava


TUNEL PROSLOP – KORAK BLIŽE IZGRADNJI – PODGORAC.INFO\nHome/VESTI SA LOKALA/INFRASTRUKTURA/TUNEL PROSLOP – KORAK BLIŽE IZGRADNJI\nOpština Osečina May 16, 2021\tINFRASTRUKTURA, VESTI SA LOKALA Comments Off on TUNEL PROSLOP – KORAK BLIŽE IZGRADNJI\nSaobraćajni institut „CIP“ uradio je predlog rešenja o mogućnosti poboljšanja dela državnog puta IIA reda broj 141 od Pecke do Ljubovije sa izgradnjom tunela kroz prevoj „Proslop“.\nTrenutna dužina deonice Pecka-Ljubovija je 23 km, dok je građevinskim rešenjem predviđena izmena u dužini od 8,6 km sa delimičnom promenom trase državnog puta i izgradnjom tunela.\nUlazni portal iz pravca Ljubovije bio bi kod „SKLOPA“, a izlazni u mestu Carina u Peckoj. Dužina tunela iznosi oko 2,2 km, a paralelno sa njegovom glavnom cevi biće postavljen i tunel za evakuaciju na osovinskom odstojanju od 15 m. Konstruktivni karakter predviđenih tunelskih konstrukcija je takav da se podrazumeva primena Nove austrijske tunelske metode – NATM.\nNovom trasom puta bi se poboljšala protočnost postojećeg saobraćaja i privukao bi se novi, pa je registrovano „usko grlo“ u samom centru Pecke. Takvo problematično mesto se može rešiti izvođenjem obilaznice oko Pecke u dužini od oko 800 m od Čuturića sokaka, gde bi se obilaznica odvojila od državnog puta IIA reda broj 141 pa do lokacije blizu ušća reke Carinke i Dragodolke, gde bi se trasa vratila na trasu državnog puta. Na tom potezu je potrebna izgradnja mosta manjeg raspona preko reke Carinke.\nCelokupna dužina planirane saobraćajnice, zajedno sa novim deonicama otvorene trase, tunela i rehabilitovanog odsečka iznosi oko 8,6 km, a procena investicione vrednosti predloženog rešenja iznosi oko 55 miliona evra.\nOtvaranjem mosta „Bratoljub“ očekuje se sve veći privredni razvoj i razvoj turističkih potencijala Ljubovije i okoline, čime će doći do povećanja intenziteta saobraćaja gde se mogu očekivati i promene u trasama kretanja teretnih vozila. Mogućnosti privredne saradnje regiona Valjeva i Ljubovije, odnosno Bratunca će se povećati.\nIzgradnjom tunela kroz Proslop skratilo bi se vreme putovanja, povećala protočnost i bezbednost saobraćaja i u velikoj meri smanjili troškovi održavanja puta, naročito u zimskim uslovima.\nTags ljubovija pecka proslop tunel\nPrevious Osečina domaćin osmog Prvenstva karate Unije Srbije\nNext REŠAVAJU SE PROBLEMI SA SNABDEVANJEM ELEKTRIČNOM ENERGIJOM


Poseta ambasadora Južne Koreje Požarevcu: "Moja supruga najviše voli požarevački Plazma keks"\nPOČETNA VESTI Poseta ambasadora Južne Koreje Požarevcu: “Moja supruga najviše voli požarevački Plazma keks”\nPoseta ambasadora Južne Koreje Požarevcu: “Moja supruga najviše voli požarevački Plazma keks”\nDeđong Ju je izrazio želju što je danas u Požarevcu i što je imao priliku da se upozna sa predstavnicima lokalne samouprave Grada Požarevca\nDanas, 7. marta u 11 časova, u Svečanim salonima, gradonačelnik Grada Požarevca Bane Spasović upriličio je prijem za Njegovu ekselenciju Deđong Jua, ambasadora Južne Koreje i predstavnike agencije KOTRA.\nSpasović je na samom početku rekao da je velika čast za naš grad da ugosti ambasadora države koja je poput Srbije imala izuzetno turbulentan 20. vek, ali koja se uzdigla na nivo na kome je mogu pozavideti mnoge zemlje. Gradonačelnik je zatim rekao da je jako mali broj onih od trenutno prisutnih koji u svom džepu nemaju “smartfon” koji vodi poreklom iz Republike Koreje, ili nešto od komunikacijske opreme kod kuće ili na radnom mestu poreklom iz zemlje naših prijatelja.\n-Najvredniji momenat današnje posete pored neprocenljivog prijateljstva je prilika da od ovakve zemlje učimo. Sa pažnjom ćemo moji saradnici i ja saslušati sve sugestije naših prijatelja iz Koreje, ali i pokušati da dogovorimo neki vid privredne saradnje.\nGradonačelnik je na kraju rekao da Republika Koreja ima raspisan konkurs za stipendije za master i doktorske studije namenjen srpskim studentima i pozvao akademske građane Požarevca da konkurišu za ove stipendije kako bi imali mogućnost da se usavrše u Koreji.\nDeđong Ju je izrazio želju što je danas u Požarevcu i što je imao priliku da se upozna sa predstavnicima lokalne samouprave Grada Požarevca. Ambasador Koreje rekao je da je u Srbiji već 15 meseci, da su mu deca u Koreji, a da njegova supruga najviše voli Plazma keks. Kada je planirana poseta Požarevcu, Deđong Ju je saznao da se fabrika Plazma keksa nalazi baš u Požarevcu. On je napomenuo da pri odlasku u Koreju uvek kupuju Plazma keks koji odnose u Koreju, a od sada će ga kupovati još više.\nAmbasador je rekao da se još prošle godine upoznao sa gradonačelnikom Požarevca, a da je požarevački hor “Barili” izvodio nacionalnu himnu Koreje za Dan državnosti.\nDeđong Ju je iskoristio ovu priliku da čestita visokom rezultatu razvoja Grada Požarevca i da Požarevac ima odličnu lokaciju za transport i ima dobre uslove za strane investicije. Ambasador Koreje još je rekao da Grad Požarevac ima i dosta potencijala u sektoru za razvoj poljoprivrede i da se na tom planu vidi buduća saradnja.\nPRETHODNI ČLANAKSTIGLE MAŠINE! Sve bliži početak rada turskog tekstilnog giganta “Ringelsan” u Požarevcu\nSLEDEĆI ČLANAKTeško je poverovati da će Džej Lo napuniti 49 godina\nWinWin i Emmi više ne postoje 05/07/2022


Tag / ASS / Vesti online\nObjavljene norme za Olimpijske igre u Tokiju (FOTO)\nSvetska atletska federacija je poslala Saopštenje za medije u kom se navodi da je IAAF odbor prihvatio norme za Olimpijske igre u Tokiju.\n20:12 >> 20:24\nASS: Žalićemo se Sudu u Lozani zbog Ivane Španović\nNema predaje: ASS najavljuje nove žalbe\nPravila atletske discipline skoka udalj govore da se dužina meri do prvog traga koji takmičari sotave bilo kojim delom tela ili bilo čime što imaju na sebi.\nPredsednik ASS osuo paljbu: Sramotno suđenje u Londonu (VIDEO)\nŠpanović i Dudaš najbolji atletičari Srbije u 2016.\nProglašeni najbolji srpski atletičari u 2015!\nAtletičarka Vojvodine Ivana Španović i član Partizana Asmir Kolašinac najbolji su u 2015. godini, saopštio je Atletski savez Srbije.\nU Prijepolju 4. septembra međunarodni atletski miting\nMeđunarodni atletski miting biće održan 4. septembra u Prijepolju, potvrdio je agenciji Beta predsednik Skupštine opštine Vukosav Tomašević.\nNa EP 11 srpskih atletičara\nAtletska reprezentacija Srbije nastupiće sa 11 takmičara na Evropskom prvenstvu u Cirihu od 12. do 17. avgusta.


Dačić kritikuje rezoluciju: Osudite Šešelja, ne Srbiju\nVesti Autor:Tanjug02. dec. 201412:29 > 12:37\nMinistar spoljnih poslova Srbije Ivica Dačić danas je na sastanku šefova spoljnih poslova zemalja zapadnog Balkana u Evropskom parlamentu (EP) oštro kritikovao rezoluciju o Vojislavu Šešelju koju je EP izglasao prošle nedelje.\n„Šešeljeva politika treba da bude osuđena ali ne i Srbija“, poručio je šef srpske diplomatije i izrazio žaljenje što je došlo do otkazivanja njegove posete Zagrebu prošle nedelje kao i zbog otkazivanja posete premijera Hrvatske Zorana Milanovića Beogradu.\n„Nastavićemo sa reformama i razvojem regionalne saradnje, kao što ćemo nastaviti i sa usklađivanjem naše spoljne politike sa evropskom“, rekao je Dačić obraćajući se kolegama iz regiona i članovima spoljnopolitičkog komiteta EP.\nOn je, međutim, upozorio da je teško graditi mir i stabilnost u regionu, a da ih je vrlo lako razgraditi i kao primer naveo rezoluciju o Šešelju.\nHrvatski sabor usvojio deklaraciju o Šešelju\nTužilaštvo Tribunala traži da se Šešelj vrati u Hag\n„Srbija nije učestvovala u odluci Tribunala da pusti Šešelja niti je Tribunal postavio ikakve uslove“, rekao je Dačić i podsetio da se haško tužilaštvo nije žalilo na odluku o puštanju dok je Šešelj bio u Hagu, a da se žali sad kad je u Beogradu.\nDačić je rekao da se Srbija promenila u odnosu na 1990-te godine i da je i samo prisustvo ministara iz regiona na ovoj konferenciji dokaz o tome. On je u kontekstu suočavanja sa prošlošću kritikovao EP kao i predstavnike Kosova na konferenciji, zato što nisu pomenuli neophodnost formiranja posebnog suda za zločine nad Srbima.\n„Zasto niko, ali baš niko nije govorio o tome?“, upitao je Dačić.\nDačić je zaključio izlaganje rečima da se Srbija jasno ogradila od Šešeljeve politike ne samo što se vidi iz izbornih rezultata nego i kroz izjave koje su on i drugi članovi Vlade Srbije davali protekle nedelje.\nNakon Dačićevog izlaganja za reč se javio poslanik EP Andrej Plenković koji je inicirao rezoluciju o Šešelju.\nEvropski parlamentHrvatskaIvica DačićSrbijaVojislav Šešelj


Ministarstvo prosvjete nagradilo najbolje učeničke parlamente\nDatum objave: 16.06.2017 13:25 | Autor: PR služba Ministarstva prosvjete\nGeneralni direktor Direktorata za opšte srednje obrazovanje, stručno obrazovanje i obrazovanje odraslih Veljko Tomić uručio je danas u prostorijama Ministarstva prosvjete nagrade i diplome predstavnicima najboljih učeničkih parlamenata u Crnoj Gori.\nPrvo mjesto na Takmičenju za najbolji učenički parlament koji je uz podršku Ministarstva prosvjete organizovala Unija srednjoškolaca Crne Gore osvojio je parlament JU Srednja mješovita škola “17 septembar”, Žabljak, drugo mjesto pripalo je parlamentu JU Gimnazija “Niko Rolović”, Bar, a treće mjesto zauzeo je parlament JU Škola za osnovno i srednje muzičko obrazovanje “Dara Čokorilo”, Nikšić. Najbolji parlament nagrađen je računarom, drugoplasirani štampačem, a nagrada za treći parlament je skener.\nU obraćanju predstavnicima najboljih učeničkih parlamenata, Tomić je rekao da činjenica da su se za najbolji učenički parlament nadmetale 34 škole, koje su od septembra 2016. do maja 2017. godine realizovale brojne aktivnosti, sa akcentom na humanitarne akcije i edukativne tribine, dodatno govori o spremnosti naših učenika da uzmu učešće u društvenim procesima.\n“Za jednu zemlju nema većeg blaga od pravilno usmjerenih mladih ljudi, kojima je omogućeno da zajedničkim djelovanjem daju doprinos razvoju svoje škole ili društva, jer takvim, ranim aktivnostima, trasira se put ka još ozbiljnijem aktivizmu, kojim će širiti svijest o tome da ni jedan građanin nije i ne smije biti nijemi posmatrač, već aktivan učesnik svih pitanja od značaja za društvo”, zaključio je Tomić.\nPredsjednica UO Unije srednjoškolaca Andrea Mićanović rekla je da Takmičenje za najbolji učenički parlament UNSCG već drugu godinu zaredom sprovodi u saradnji sa Ministarstvom prosvjete u cilju jačanja demokratskih potencijala srednjoškolaca i promocije važnosti njihovog učešća u procesu donošenja odluka, u vezi sa svim aspektima njihovog života, s akcentom na obrazovni sistem.\n“Na ovogodišnjem Takmičenju učestvovale su 34 škole, čak sedam više u odnosu na prethodnu godinu i ponosno ističemo da je ove godine realizovano čak oko 30% više aktivnosti nego prošle godine kada smo po završetku takmičenja evidentirali 242 sprovedene aktivnosti”, naglasila je Mićanović i izrazila nadu da će nagrade umnogome olakšati rad učeničkih parlamenata.


03.02.2019. 11:18 > 11:30\nMuškarac je dovezen u teškom stanju, a lekari su bezuspešno pokušali da mu spasu život.\nKako prenose crnogorski mediji, radio se o Nikoli Čupiću (33), koji se u policiji vodio kao "bezbednosno interesantno lice" blisko sa cetinjskim kriminalnim grupama.\nBomba je postavljena ispod automobila marke "tojota" cetinjskih registarskih tablica, navode crnogorski mediji.\nPatrole policije su na izlazima iz Podgorice i tragaju za počiniocima.\nOčevici su ispričali da je automobil eksplodirao u pokretu i da se eksplozija čula u većem delu grada.\nSumnja se da je na automobilu postavljenja bomba od čije je siline detonacije vozač ispao kroz prozor. Povređeni je nekoliko minuta ležao na ulici i tražio pomoć okupljenih. Nekoliko ljudi krenulo je da pomogne muškarcu, ali su odustali kada su čuli pucnje, kako svedoče, metaka iz zapaljenog vozila.\nDETONACIJA U PODGORICI Aktivirana eksplozivna naprava, nema povređenih


Reportaže - www.lobi-info.rs\nReportaže - Page 8\nKompanija „Idea“ nastavila je sa širenjem svojih maloprodajnih objekata i sugrađane i komšije u Borči obradovala novim supermaketom na Zrenjaninskom putu bb. Povodom svečanog otvaranja „Idea“ je potrošacima spremila brojna iznenađenja, kao i degustacije i promocije proizvoda.\nObjavljeno 26. januara 2014. 11. septembra 2014.\nHumanost leve obale na delu – „Ulica otvorenog srca“\nObjavljeno 5. januara 2014. 5. januara 2014.\nVesela povorka mališana, roditelja i svih ljudi dobre volje koji su podržali akciju, koračala je ponosnim hodom Ulicom bratstva i jedinstva u Borči. Naša Ulica otvorenog srca je odisala humanošću i otvorenim srcem kao i nadom i željom da naš Miloš ozdravi.\nObjavljeno 31. decembra 2013. 31. decembra 2013.\nObjavljeno 27. decembra 2013. 27. decembra 2013.\nObjavljeno 24. novembra 2013. 28. novembra 2013.\nIstina novog mosta Borča – Zemun\nObjavljeno 22. oktobra 2013. 23. oktobra 2013.\nJoš pred kraj avgusta u medije je plasirana vest da će novi most na Dunavu, koji spaja Borču i Zemun, u narodu poznat kao „Kineski most“ kasniti 6 meseci i da Kinezi traže još novca.\nObjavljeno 26. jula 2013. 16. oktobra 2013.\nObjavljeno 24. maja 2013. 19. oktobra 2013.\nMesna zajednica „Ovča“ je pravi primer kako treba brinuti o sredini, o svojim građanima sa ciljem poboljšanja kvaliteta života u dotičnom naselju. Sa svojim inicijativama koje su propraćene na adekvatan način, poklonila je građanima bolje, lepše sutra.


Argeta je broj 1 mesna pašteta u Evropi - Argeta Serbia\nArgeta je broj 1 mesna pašteta u Evropi\nArgeta je svim uspesima dodala još jedan – na osnovu svog karaktera, razigranosti, savršene recepture i emocionalnog odnosa sa potrošačima postala je »Mesna pašteta broj jedan u Evropi«.\nArgeti Nielsenov sertifikat\nIstraživačka agencija Nielsen je podacima potvrdila da je Argeta postala »pašteta broj jedan u Evropi«, . Nielsenovi sertifikati smatraju se jednim od najvrednijih sertifikata s obzirom na to da kompanija sprovodi svoja istraživanja direktno sa trgovcima, da posluje u više od 100 zemalja i da je njenim istraživanjima obuhvaćeno 90% svetske populacije.\nOd kocke za supu do prve paštete i dalje\nIdeja za paštetu je nastala već 1963. godine. Te godine je Argeta, koja tada još nije nosila taj naziv, nastala kao nusproizvod u postupku kuvanja kokošje supe od koje su pripremale kocke za supu. Kasnije se u rukovodstvu pojavila ideja o korišćenju komada izabranog kokošjeg mesa u kombinaciji sa prirodnim začinima i biljnim uljima, pa je tako nastala kokošja pašteta koja je danas poznata pod nazivom Argeta. Argeta je posle toga proširila raspon ukusa koji danas obuhvata kako mesne tako i riblje ukuse, a Argeta pod svojom robnom markom nudi i namaze od povrća.\nTemelji uspega Argete\nPrema rečima Enza Smrekara, generalnog direktora SPP Delikatesni namazi »Argeta gradi svoje uspehe stvaranjem poverenja u svoje glavne proizvode i personifikacijom poruke koju kao robna marka širi među potrošačima. U današnje doba, kada preovlađuje poplava supstituta i različitih novostvorenih robnih marki, moraš kao tržišni lider da ostaneš istrajan, hrabar i pun razumevanja. To znači da moraš neprestano da pratiš trendove i vodiš računa o njima, da biraš dobre, pouzdane poslovne partnere i savetodavce, a pre svega da ostaneš usredsređen i usmeravaš robnu marku na njenom putu ka postavljenim ciljevima. I još dalje.«\nArgeta je pašteta broj jedan u Evropi\nArgeta je na domaćem i mnogim stranim tržištima sve poznatiji i sve omiljeniji obrok. Sa svojim proizvodima je prisutna već u 28 zemalja, između ostalog i u Australiji, Kanadi, SAD i Emiratima. Do pomenutog presudnog uspeha bila je broj jedan u Sloveniji, Austriji, Švajcarskoj, Makedoniji, Bosni i Hercegovini, na Kosovu i u Hrvatskoj, a velik tržišni udeo i prepoznatljivost ima i u Nemačkoj, Srbiji i Švedskoj.\nJunior dogodovštine, e-knjige za decu svih uzrasta!


Objavljen pravilnik o podsticajima za investicije u fizičku imovinu poljoprivrednog gazdinstva za nabavku novog traktora\nMinistarstvo poljoprivrede i zaštite životne sredine donelo je Pravilnik o podsticajima za investicije u fizičku imovinu poljoprivrednog gazdinstva za nabavku novog traktora. Ovim pravilnikom bliže se propisuju podsticaji za investicije u fizičku imovinu poljoprivrednog gazdinstva za nabavku novog traktora, uslovi i način ostvarivanja prava na podsticaje, obrasci zahteva, kao i maksimalni iznos podsticaja po korisniku.\nPredmet podsticaja su prihvatljivi troškovi investicije za nabavku novog traktora, koji je namenjen, odnosno koji se koristi za izvođenje poljoprivrednih radova u voćarstvu, vinogradarstvu, povrtarstvu, a čija je snaga motora najviše 100 kilovata (kW). Predmet podsticaja obuhvata novi traktor sa standardnim delovima, uređajima i opremom, koji su uračunati u cenu traktora, uključujući i pripadajuću traktorsku mašinu.\nPravo na podsticaje imaju lica upisana u Registar poljoprivrednih gazdinstava i nalaze se u aktivnom statusu i to:\nPodsticaji se utvrđuju u u iznosu od 50% od vrednosti realizovane prihvatljive investicije umanjene za iznos sredstava na ime poreza na dodatu vrednost, odnosno u iznosu od 65% od ove vrednosti u području sa otežanim uslovima rada u poljoprivredi. Najviši ukupni iznos podsticaja koji korisnik može da ostvari u jednoj kalendarskoj godini je 1.800.000 dinara.\nPostupak za ostvarivanje prava na podsticaje pokreće se podnošenjem Zahteva za odobravanje prava na podsticaje u roku određenom Javnim pozivom koji je raspisalo Ministarstvo poljoprivrede i zaštite životne sredine – Uprava za agrarna plaćanja.\nUz obrazac Zahteva za odobravanje prava na podsticaje podnosilac zahteva pored ostalog dostavlja i:\nizjavu proizvođača, odnosno ovlašćenog predstavnika proizvođača da je predmetni traktor namenjen, odnosno može da se koristi za izvođenje poljoprivrednih radova u voćarstvu, vinogradarstvu, odnosno povrtarstvu,\nPredračun (profaktura, predugovor ili druga vrsta ponude) treba da sadrži naziv proizvođača traktora, godinu proizvodnje, tip, odnosno model traktora, snagu motora izraženu u kilovatima (kW), ukupnu cenu vozila, iznos poreza na dodatu vrednost, način i rok isporuke kao i druge podatke koji se odnose na nabavku predmetne investicije.\nUprava za agrarna plaćanja vrši administrativnu obradu Zahteva za odobravanje prava na podsticaje, proverom podataka iz zahteva, dokumentacije priložene uz zahtev kao i službenih evidencija.\nPosle realizacije investicije, koja podrazumeva izvršenje svih radnji vezanih za nabavku predmeta prihvatljive investicije, osim pribavljanja predračuna u roku određenom rešenjem, lice kome je odobreno pravo na podsticaje podnosi Upravi Zahtev za isplatu podsticaja kao i ostalu dokumentaciju propisanu ovim Pravilnikom.\nKorisnik podsticaja dužan je da namenski koristi, ne otuđi i ne omogući drugom licu korišćenje predmeta podsticaja u roku od pet godina od dana isplate podsticaja, kao i da se pridržava drugih obaveza korisnika podsticaja u skladu sa zakonom koji uređuje podsticaje u poljoprivredi i ruralnom razvoju.\nViše informacija i potrebnu dokumentaciju svi zainteresovani mogu pronaći koristići link: http://uap.gov.rs/vesti/vesti-2017/objavljen-novi-pravilnik-o-podsticajima-za-investicije-u-fizicku-imovinu-poljoprivrednog-gazdinstva-za-nabavku-novog-traktora/


Nije planirana prodaja BH Telecoma, neozbiljne tvrdnje da se Vlada bavi medijima\nFederalna vlada saopćila je danas, povodom medijskih napisa da je Vlada FBiH pripremila “svoj” izvještaj o poslovanju JP BH Telecoma s namjerom da privatizira ovu kompaniju, da ne postoje nikakvi, ni javni ni tajni planovi privatizacije BH Telecoma niti je to ikada bio uslov MMF-a.\nObjavljeno 11.01.2017 14:19\nVlada Federacije BiH može razmatrati i odlučivati isključivo Izvještaj o poslovanju koji je sačinila uprava BH Telecoma d.d. Sarajevo, a koji će joj putem Federalnog ministarstva prometa i komunikacije, kao nadležnog ministarstva, uskoro biti i dostavljen. Stoga tvrdnja da Federalna vlada samoinicijativno istražuje poslovanje pojedinih kompanija i da ih kasnije u ”paralelnim izvještajima” optužuje za manipulacije i zloupotrebe predstavlja besmislicu i potpuno nepoznavanje pravnih procedura, koje moraju biti ispoštovane, da bi neki akt bio razmatran na sjednici Vlada Federacije BiH - navodi se u saopćenju Vlade.\nOdnosi između direktora javnih preduzeća i Vlade Federacije BiH, u kojima je država većinski vlasnik, zasnovani su na apsolutnom povjerenju i podršci. Razumljivo da je, poput ostalih preduzeća, i poslovanje najprofitabilnije federalne kompanije tema redovne komunikacije između federalnog premijera Fadila Novalića i generalnog direktora Mirsada Zaimovića, kao i resornog ministra Denisa Lasića.\nOsnovni cilj tih kontakata je osiguranje najbolje moguću saradnje između Vlade Federacije BiH i BH Telecoma što u konačnici treba da donese i najviši kvalitet usluga za građane.\n- Krajnje je neozbiljna tvrdnja da se Federalna vlada bavi analizom rada medija i njihovim odnosom prema predstavnicima vlasti. Cijenimo da sponzorstva BH Telecoma i drugih javnih kompanija imaju za cilj promociju novinarskih sloboda i što kvalitetnije izvještavanje javnosti o političkim i društvenim prilikama u Bosni i Hercegovine, a nikako njihovo ograničavanje. Kopija, javnosti predstavljenog, nepostojećeg alternativnog Izvještaja o poslovanju BH Telecoma koji je, navodno, bez znanja direktora sačinila Vlada Federacije BiH je falsifikat, kao što je netačna i informacija o njegovom postojanju - navodi se u saopćenju iz Ureda za odnose s javnošću Vlade FBiH.


Kandidat za premijera pozvao na formiranje nove Vlade Kosova\n13. juni/lipanj, 2017.\nAljbin Kurti, kandidat za premijera Kosova\nKandidat za premijera Kosova iz pokreta Samoopredeljenje, Aljbin Kurti, pozvao političke partije da otpočnu razgovore o formiranju nove Vlade Kosova.\nKurti je kazao da su izbori od 11. juna pokazali da građani žele promjene, sugerišući da pobjednička koalicija Ramuša Haradinaja ne treba da formira novu vladu.\nOvaj pokret koji je samostalno nastupio pored dvije koalicije albanskih partija na drugom je mjestu sa 27 posto osvojenih glasova.\nNa prvom mjestu je koalicija Demokratske partije, Alijanse za budućnost Kosova i Inicijative za Kosovo čiji je kandidat za premijera Ramuš Haradinaj, ali sa 33 posto osvojenih glasova, što je nedovoljno za formiranje vlade.\nNa trećem je koalicija Demokratskog saveza, Alijanse novo Kosovo i Alternative, sa 25 posto osvojenih glasova.\nKurti je medjutim rekao da je njegov pokret, kao partija koja je dobila najveći broj glasova, spreman da bude na čelu nove vlade.\n"Sad se vidi zašto su se desile predizborne koalicije - da bi se spasili pojedini političari. Ali njih, ni koalicije ne spašavaju. Pobjednik na izborima je Samoopredeljenje. Narod želi da ih mi vodimo", dodao je Kurti.\nOn je posebno pozvao Demokratski savez, Alijansu novo Kosovo i Alternativu da sjednu za sto sa Samoopredeljenjem i razgovaraju o novoj vladi. Dodao je da se novoj koaliciji može pridružiti i Inicijativa za Kosovo, poslanici iz manjinskih redova, te poslanici pojedinačno iz svih partija, a koji su "protiv nastavka starog režima". Kurti je rekao da ovaj pokret nikako neće odustati od premijerske pozicije.


KONAČNO: Sutra potpis ugovora- Kreće gradnja brze ceste kroz srednju Bosnu - Direktno.ba\nHome » KONAČNO: Sutra potpis ugovora- Kreće gradnja brze ceste kroz srednju Bosnu\nKONAČNO: Sutra potpis ugovora- Kreće gradnja brze ceste kroz srednju Bosnu\nPredstavnici kompanije “Autoceste FBiH” sutra će u Mostaru potpisati ugovor za izgradnju prve dionice brze ceste Lašva – Travnik – Jajce, od Poslovne zone Vitez do Nević Polja.\nVrijednost ugovorenih radova iznosi 74,9 miliona KM, s uračunatim PDV-om, a rok za završetak izgradnje je 20 mjeseci, piše Avaz.\n– Izgradnja prve dionice brze ceste Lašva – Travnik – Jajce počinje zahvaljujući političkoj odluci, stabilnoj ekonomiji i zakonskim i urbanističkim preduvjetima koji nisu postojali tokom prethodnih 15 godina te upornosti i odlučnosti nove Uprave “Autocesta” da se ubrzaju svi procesi koji će dovesti do gradnje cestovne infrastrukture na prostoru cijele FBiH – rečeno je za „Avaz“ iz “Autocesta FBiH”.\nBrza cesta Lašva – Travnik – Jajce će značajno poboljšati kvalitet života bh. građana jer će skratiti vrijeme putovanja i poboljšati sigurnost svih učesnika u prometu, s obzirom na to da se radi o jednom od najopterećenijih cestovnih pravaca u BiH.\nTagsautoceste fbih brza cesta Lašva – Travnik nevic polje vitez


Vlada odobrila jednokratnu pomoć za 63 penzionera koji su pretrpjeli štetu u majskim poplavama - Zenicablog\nVlada odobrila jednokratnu pomoć za 63 penzionera koji su pretrpjeli štetu u majskim poplavama\nVlada Zeničko-dobojskog kantona odobrila je nedavno jednokratnu novčanu pomoć za 63 penzionera iz općina Tešanj, Doboj-jug i Maglaj čija su domaćinstva pretrpjela štete u poplama koje su pogodile sjever Zeničko-dobojskog kantona u maju ove godine. Predstavnici Saveza udruženja penzionera ZDK tim povodom su uručili zahvalnicu ministrici za rad, socijalnu politiku, raseljene osobe i izbjeglice Azri Šabanović.\n“Odobrena je jednokratna pomoć u iznosu od po 150 KM i ovo je jedinstven primjer pomoći penzionerima u Federaciji BiH. Hvala Vladi i ministrici Šabanović što su prepoznali stanje u kojem se nalazi ova populacija, jer skoro polovina penzionera u ZDK prima najnižu penziju. Nakon poplava u maju 2014. penzioneri nisu dobili nikakvu pomoć, tako da je ovo gesta za svaku pohvalu”, kazao je Mustafa Trakić, predsjednik Saveza udruženja penzionera ZDK.\nTokom prijema za Trakića i člana UO kantonalnog Saveza udruženja penzionera Mehmeda Mostarlića naglašen je kontinuitet podrške i pomoći ovoj populaciji.\n“Nova Vlada je, kao i Vlada u prethodnom sazivu, opredjeljena da nastavi pružati pomoć najugroženijim kategorijama u ovom kantonu, među kojima su svakako i penzioneri sa najnižim primanjima “, kazala je Šabanović.\nTagovikanton maj penzioneri pomoć poplave vlada zdk\nSkandalozno: Vijeće ministara nije proglasilo 11. juli za Dan žalosti u BiH\nOprez: Iz banke u BiH upozoravaju građane na prevaru\nZenica će obilježiti 24. godišnjicu genocida u Srebrenici\nAktivni RadiYo Građani: Panel diskusija sa Velidom Kulenović 17. jula u 18h\nPremijer održao sastanak sa predstavnicima Kočevskog sliva\nFOTO: Čelikova ekspedicija se vraća u Zenicu sa priprema u Turskoj